Memahami Tentang Buta Warna

Bagi individu yang mengalami masalah penglihatan buta warna ini, ia bukanlah bermakna mereka kehilangan deria penglihatan. Kebanyakan individu buta warna ini dapat melihat beberapa warna dengan betul.

Masalah penglihatan ini lebih dihidapi individu lelaki berbanding wanita, dengan nisbahnya adalah 1 kepada 12 bagi individu lelaki berbanding 1 kepada 200 untuk individu wanita

Dua jenis utama

sumber WebMD

Terdapat dua jenis masalah buta warna utama yang biasa dihadapi:

Kekeliruan untuk membezakan warna merah dan hijau

Kekeliruan untuk membezakan antara warna biru dan kuning

Masalah penglihatan ini boleh terjadi dalam beberapa peringkat; ringan, sederhana atau teruk.

Bagaimana kita melihat warna?

sumber WebMD

Retina adalah lapisan di belakang bola mata yang sensitif kepada cahaya. Ia memiliki dua jenis sel, iaitu
rod
dan kon
.
Rod
 berfungsi dengan cahaya malap atau suram, manakala
kon
 bertindak balas terhadap cahaya yang cerah. Keduanya bertindak balas terhadap warna.

Signal yang dikeluarkan keduanya akan melalui saraf optik ke otak, dimana keduanya akan bergabung untuk menghasilkan warna pelangi. Individu wanita mempunyai 12% lebih
kon
 membolehkan mereka melihat 100 kali ganda warna berbanding lelaki.

Bagaimana buta warna terjadi?

sumber WebMD

Jika anda mengalami masalah penglihatan ini, ia bermakna ada masalah dengan sekurang-kurangnya satu jenis
kon
. Ia sama ada hilang atau mereka mungkin mengambil warna yang berbeza daripada yang sepatutnya.

Apa pun masalah yang berlaku, ini bermakna
kon
 tidak menghantar maklumat yang betul ke otak. Masalah ini juga menyebabkan penglihatan anda menjadi kurang tajam atau tidak tepat.

Punca masalah penglihatan ini

 Gen

Kebanyakan individu mendapat masalah ini kerana dilahirkan bersamanya. Ia berpunca daripada gen yang diperolehi dari ibu bapa anda. Gen ini tidak memberikan arahan bagaimana menghasilkan pigmen warna biru, merah dan hijau untuk
kon
.
Tanpa pigmen,
kon
 tidak dapat mengenali warna.

 Penyakit

Buta warna boleh berlaku kepada individu yang tidak dilahirkan dengannya. Mempunyai penyakit mata tertentu turut boleh menyumbang kepada buta warna. Ia biasanya berlaku disebabkan penyakit seperti leukemia, penyakit Parkinson, penyakit Alzheimer, anemia sel sabit (
sickle cell anemia)
 dan penyalahgunaan alkohol.

 Ubatan atau bahan kimia

Pengambilan ubatan tertentu mungkin mempunyai kesan sampingan yang menjadi faktor menyumbang kepada masalah ini, termasuk beberapa ubatan yang merawat penyakit jantung, tekanan darah tinggi, disfungsi ereksi, penyakit saraf, atau gangguan emosi. Buta warna juga boleh berlaku akibat terdedah kepada persekitaran bahan kimia seperti baja atau bahan pelarut.

Bagaimana mengenal pasti masalah ini?

Jika anak anda berdepan dengan masalah penglihatan ini, ia sukar untuk dikenal pasti sehinggalah dia mula belajar untuk mengenal warna atau mungkin ketika dia mengalami kesulitan di sekolah bagi peperiksaan atau kerja sekolah yang menggunakan bahan berwarna.

Ia adalah idea yang baik untuk menguji tahap penglihatan warna kanak-kanak pada usia sekitar 4 tahun. Jika terdapat ahli keluarga anda yang mempunyai masalah ini, adalah lebih baik untuk mendapatkan pemeriksaan mata oleh doktor mata.

Kaedah diagnosis yang akan digunakan

Ujian Ishihara

Cara utama untuk mengenal pasti jika seseorang individu mempunyai masalah buta warna ini adalah melalui ujian warna Ishihara. Ia menggunakan imej titik dalam pelbagai warna. Jika anda dapat melihat setiap warna dengan betul, anda pasti dapat melihat nombor atau beberapa imej lain.

Bolehkan ia dirawat?

Jika anda mendapat buta warna ini disebabkan penyakit atau kesan sampingan daripada pengambilan ubatan, anda mungkin berpeluang untuk melakukan sesuatu mengenainya. Sebagai contoh, doktor anda mungkin dapat memberikan preskripsi ubat yang berlainan.

Tetapi jika masalah ini diwarisi daripada kedua ibu bapa, ia adalah sesuatu yang tidak dapat dirawat.


Amang Seksual Fizikal Bukan Hanya Menimpa Kanak-kanak, Kenal Pasti Maksudnya!

Sejak tahun lalu, banyak kes amang seksual diperkatakan di media termasuk juga isu amang seksual fizikal. Namun, apa maksud amang seksual fizikal yang sebenar? Adakah amang seksual, gangguan seksual dan rogol adalah perkara yang sama?

Sebenarnya, semua perkara di atas mempunyai makna yang sedikit berbeza. Anda juga perlu tahu bahawa amang seksual bukan sahaja berlaku
kepada kanak-kanak
. Ia boleh berlaku kepada orang dewasa juga. Sesiapa sahaja boleh menjadi mangsa gangguan seksual.

Oleh sebab itu, anda perlulah tahu apa maksud amang seksual fizikal serta apa yang anda perlu lakukan jika menjadi
mangsa gangguan seksual
. Jom, ikuti penerangan kami dalam artikel di bawah!

Untuk mendapatkan lebih banyak informasi tentang Kesihatan Mental, sila dapatkannya
di sini.

Apa maksud gangguan seksual?

Gangguan seksual merupakan
satu tingkah laku yang jelik,
memalukan atau menakutkan. Ia boleh berlaku dalam bentuk tulisan, percakapan atau fizikal secara bersemuka atau atas talian.

Semua orang boleh mengalami gangguan seksual
tanpa mengira jantina
. Jika ia berlaku di tempat kerja, sekolah atau universiti, gangguan seksual boleh menjadi satu bentuk diskriminasi.

Antara contoh gangguan seksual:

Memegang atau melakukan sentuhan fizikal tanpa kerelaan anda.

Membuat sebarang komen yang mempunyai makna seksual.

Meminta anda melakukan perkara-perkara seksual.

Memandang anda tanpa henti.

Sering bertanya mengenai kehidupan seksual anda.

Walaupun anda tidak mengatakan TIDAK atau NO secara serta-merta, namun ia masih dikira sebagai gangguan seksual.

Sebagai contoh, anda mungkin ketawa kerana menganggap sentuhan atau jenaka tersebut hanyalah satu bentuk gurauan semata-mata, atau anda takut untuk memberikan reaksi negatif kerana pelaku merupakan orang yang mempunyai jawatan yang lebih besar atau lebih
senior
 daripada anda.

Apa maksud amang seksual fizikal?

Amang seksual atau
sexual assault
 berlaku apabila anda dipaksa, ditekan atau ditipu untuk melakukan sebarang bentuk aktiviti seksual seperti memegang, mencium atau
melakukan seks tanpa kerelaan.

Amang seksual juga merupakan satu bentuk gangguan seksual. Sebagai contoh, jika seseorang memaksa anda mencium atau memegang anda tanpa rela, ia boleh dikira sebagai amang seksual dan juga gangguan seksual.

Contoh amang seksual lain ialah sebarang sentuhan yang tidak patut, merogol atau memaksa anda melakukan aktiviti seksual.

Baca juga:

Lindungi Anak Anda daripada Kejadian Rogol

Gurauan Berbau Lucah Pun Satu Gangguan Seksual, Jangan Gurau Berlebihan!

Apa maksud amang seksual fizikal dan bezanya dengan rogol?

Setelah mengetahui apa maksud amang seksual fizikal, anda juga perlu tahu
apakah maksud rogol
.

Rogol adalah salah satu contoh keganasan seksual. Ia berlaku apabila anda tidak mahu melakukan seks dengan seseorang. Rogol juga merupakan satu jenayah.

Tidak ada sesiapa yang ingin dirogol. Oleh sebab itu, 100% kesalahan adalah di atas bahu pelaku.

Di Malaysia, maksud rogol ialah perbuatan memasukkan zakar ke dalam faraj tanpa kerelaan mangsa. Jika mangsa berusia bawah 16 tahun, seks dikira sebagai
rogol statutori.

Benar, ada yang dirogol oleh orang yang tidak dikenali. Walau bagaimanapun, sebahagian besarnya dilakukan oleh individu yang mengenali mangsanya.

Menurut statistik daripada Pusat Kawalan dan Pencegahan Penyakit (CDC), hampir 90% mangsa rogol mengakui mereka mengenali pelakunya.

Jika anda rasa bersalah ketika melakukan seks, anda masih boleh minta pasangan untuk berhenti. Mereka perlu berhenti dan hormat keinginan anda, walaupun
pasangan adalah suami anda
.

Jika anda tidak mahu melakukan seks dengan sesiapa atau dipaksa: ia adalah satu bentuk
amang seksual
 dan juga rogol.

Ada mengenali seseorang yang menjadi mangsa rogol? Ikuti
penerangan kami di sini.

Pentingnya keizinan atau
consent
!

Tidak ada
 consent
 atau keizinan jika mangsa:

Sedang tidur, tidak menyedarkan diri, mabuk ataupun sedang
di bawah pengaruh dadah
.

Ditekan, dimanipulasi atau ditipu untuk berkata ‘ya’.

Terlalu muda untuk memberi keizinan.

Keizinan boleh ditarik balik pada bila-bila masa, termasuklah ketika
seks sedang berjalan.

Walaupun seseorang bersetuju untuk melakukan seks pada awalnya, namun itu bukanlah lesen untuk anda melakukannya lagi pada masa akan datang.

Bagaimana ia boleh mempengaruhi mental dan fizikal anda?

Jika anda pernah mengalami amang seksual atau gangguan seksual, ia mungkin akan membuatkan anda:

Rasa tertekan, gelisah atau
alami depresi.

Tidak berminat untuk bersosial.

Hilang keyakinan diri.

Mengalami
simptom fizikal disebabkan stres
 seperti sakit kepala, sakit belakang atau masalah tidur.

Sukar untuk fokus di tempat kerja.

Mangsa gangguan seksual boleh membuat laporan polis. Jangan lupa, bukan wanita sahaja yang menjadi mangsa amang seksual, lelaki juga sama.

Rogol bukan salah anda! Ia 100% salah pelaku! Kami berharap, artikel ini dapat membantu anda faham apa maksud amang seksual fizikal serta contoh-contohnya.


Taska atau Pengasuh, Yang Mana Lebih Baik?

Antara persoalan yang sering timbul adalah, sama ada menghantar anak ke taska jaga bayi atau ke rumah pengasuh? Ikuti artikel ini untuk lebih membantu anda membuat pilihan dan keputusan.

Untuk mendapatkan lebih banyak info tentang Keibubapaan, sila dapatkannya
di sini.

Taska jaga bayi atau pengasuh: Tip memilih pengasuh

Jika ingin menggunakan khidmat pengasuh, pastikan anda melakukan sedikit penyelidikan dan keselamatan sebelum meninggalkan bayi bersamanya.

Langkah pertama adalah membiarkan
bayi baru lahir
dengan pengasuh dalam tempoh tertentu di hadapan anda.

Walaupun pengasuh itu mahir dalam penjagaan bayi, sekiranya si kecil tidak ingin berada di sekelilingnya, jangan sesekali memaksa si manja.

Anda perlu memastikan persekitaran kekal tenang dan mesra antara pengasuh dan anak kecil.

1. Ahli keluarga atau saudara-mara

Sekiranya anda bernasib baik dan tinggal berdekatan dengan saudara-mara, ini boleh menjadi pilihan terbaik.

Ini kerana pastinya anda berasa percaya dan yakin kerana mengenali individu yang menjaga anak.

Namun, tidak menjadi kesalahan untuk anda menyenaraikan keperluan harian anak anda seperti kuantiti pemberian
susu
 sebagai panduan yang boleh membantu mereka.
Malah, senarai ini berguna untuk semua pengasuh.

2. Cara kehidupan dalam pemilihan taska jaga bayi atau pengasuh

Ini adalah amat penting kerana
penampilan
, perwatakan dan tingkah laku pengasuh sedikit sebanyak akan memberikan kesan kepada anak.
Pengasuh yang baik akan sentiasa memelihara akhlaknya.

3. Mahir penjagaan bayi dan kanak-kanak

Ilmu Pendidikan
 Awal Kanak-kanak amatlah penting kepada seorang pengasuh.

Bukan sahaja dia perlu tahu tentang cara untuk menukar lampin dan membuat susu, malah harus mengetahui bagaimana menangani anak yang bergaduh atau menenangkan si kecil sedang menangis.

Baca juga:

4. Selidik

Tanya ibu bapa, jiran dan rakan sekerja untuk cadangan pengasuh bayi. Ini mungkin cara terbaik jika anda tidak mempunyai saudara yang tinggal berdekatan.

Kebiasaannya rujukan daripada kenalan atau mereka berpengalaman untuk mendapatkan perkhidmatan pengasuh daripada individu sama boleh membantu anda.

Pemilihan taska jaga bayi atau rumah pengasuh #5. Pastikan anak selesa

Ini mungkin mengambil masa yang lama untuk anak mesra dan selesa ketika berada bersama pengasuh.

Selepas beberapa hari anak bersama pengasuhnya, anda mesti dapat mengesan adakah si kecil selesa dan mesra bersama pengasuh ataupun tidak.

Jika anak masih tidak mahu dengan pengasuhnya, ini mungkin bermakna pengasuh tidak dapat memberikan kemesraan sewajarnya dan
personaliti
pengasuh tidak sesuai dengan si manja.

6. Rasa gembira

Sebagai ibu bapa, pasti anda akan dapat melihat sekiranya pengasuh anak benar-benar gembira menjaga dan mengasuh si kecil dan anak anda juga dapat merasakannya.

Kasih sayang
 dan kemesraan akan terserlah ketika mereka bersama-sama.

7. Komunikasi

Pastikan anda menjaga hubungan anda dengan pengasuh dan ambil masa untuk berbual dengan mereka mengenai anak anda supaya wujud keselesaan antara anda dengan pengasuh.

Apabila wujud hubungan komunikasi dua hala yang baik, pengasuh tidak teragak-agak untuk memaklumkan keadaan semasa anak asuhannya kepada
ibu bapa.

8. Menghormati

Seorang pengasuh yang baik akan membuka pusat jagaan sebelum anda sampai atau akan memaklumkan kepada anda jika terdapat sebarang kemungkinan seperti jika dia
perlu bercuti
 seawal yang mungkin.

9. Bersih dan selamat

Kebersihan merupakan satu petanda yang baik kepada pengasuh.

Sebagaimana anda menghantar anak dalam
keadaan yang bersih
, seharusnya anda akan mengambil anak anda dalam keadaan yang bersih juga.

Dalam soal keselamatan, kemalangan kecil seperti
terjatuh
 atau pergaduhan kecil dengan anak jagaan yang lain pasti akan berlaku dan tidak dapat dielakkan.

Tetapi seorang pengasuh yang baik akan sentiasa memastikan keselamatan anak anda menjadi keutamaannya.

Taska jaga bayi atau pengasuh: Ciri taska yang baik

Jika anda sebagai ibu bapa memutuskan untuk menghantar anak anda ke taska, pastinya anda perlu mengetahui dan memastikan tentang beberapa perkara berikut:

1. Berdaftar

Taska berdaftar JKM
 atau Jabatan Kebajikan Masyarakat.

Ini adalah penting untuk memastikan bahawa taska tersebut mengikut standard yang ditetapkan dan menepati piawaian dalam penjagaan kanak-kanak.

2. Kawasan persekitaran aspek penting dalam pemilihan taska jaga bayi

Perkara lain yang harus menjadi keutamaan pemilihan taska sebelum membuat sebarang keputusan adalah anda harus memastikan kawasan taska dan sekitarnya
adalah selamat
.

3. Aspek keselamatan

Sekiranya taska yang anda pilih itu merupakan rumah sama ada setingkat atau dua tingkat yang dijadikan premis pusat jagaan, beberapa perkara yang perlu dilihat adalah:

Tangga keselamatan

Pintu kecemasan

Alat pemadam kebakaran?

Ini antara perkara yang sangat penting untuk dititik beratkan.

Pihak taska harus mendapatkan kelulusan pihak tertentu bagi menentukan sama ada jika berlaku kecemasan seperti
kebakaran
, pihak taska berkenaan bersedia untuk menghadapi sebarang kemungkinan.

4. Kebersihan dalam pemilihan taska jaga bayi atau rumah pengasuh

Ini kerana, taska yang bersih adalah memainkan peranan penting dalam menjamin tahap kesihatan yang baik untuk anak-anak anda.

Penyakit berjangkit seperti
penyakit kaki, tangan dan mulut (HFMD)
adalah antara penyakit mudah menjangkiti dalam kalangan kanak-kanak.

I
a mudah merebak dan dijangkiti jika kawasan dan tempat anak-anak tinggal tidak dijaga kebersihannya.

Yang mana lebih baik?

Mungkin sebaiknya, untuk
anak kecil
 atau bayi, sebagai permulaan, anda boleh menghantarnya ke rumah pengasuh yang berdaftar dan hanya mempunyai anak jagaan dalam jumlah kecil.

Ini membolehkan si kecil mendapat perhatian dan jagaan lebih baik, berbanding menghantarnya ke taska jaga bayi yang kebiasaannya mempunyai bilangan anak jagaan lebih ramai.

Apabila anak sudah
boleh berjalan
, berdikari seperti makan dan minum sendiri, sekitar usia 3 tahun dan ke atas, anda mungkin boleh menghantar mereka ke pusat jagaan atau taska.

Ini kerana apabila menghantar anak anda ke taska, ia sekali gus membolehkan anak anda untuk belajar bersosial dan
berkomunikasi
dengan kanak-kanak yang seusia dengannya.

Jadi walau apa pun keputusan yang diambil, pastikan anda tetap mengambil kira tentang faktor dan aspek penting seperti yang dinyatakan di atas.


Hilangkan Jeragat Degil Dengan 7 Bahan Dapur Ini, 2 Buah Ini Katanya Berkesan!

Jeragat yang muncul pada kulit
 muka dan badan sudah tentu akan buat individu tidak keruan. Ia bukan sahaja bakal jejaskan kecantikan malah menjatuhkan keyakinan! Jadi, bagaimana cara hilangkan jeragat degil cara tradisional?

Untuk mendapatkan lebih banyak informasi tentang Kesihatan Kulit, anda boleh klik
di sini.

Apa maksud sebenar di sebalik masalah jeragat?

Untuk pengetahuan anda semua, jeragat adalah antara masalah kulit yang paling membimbangkan di mana kulit anda
mula muncul tompok-tompok kecil
 terutama di wajah termasuk dahi, pipi dan hidung.

Ramai orang mungkin keliru dengan
masalah jerawat atau jeragat
. Sebenarnya, jerawat adalah masalah kulit berkaitan dengan liang pori manakala jeragat adalah masalah kulit berkaitan dengan pigmentasi.

Berbeza dengan jerawat, jeragat bukan disebabkan oleh minyak tetapi diakibatkan oleh faktor risiko berikut:

Genetik

Hormon

Produk kosmetik

Cahaya matahari

Penuaan

Ciri utama masalah jeragat ini adalah ia boleh mengakibatkan wujud tompok-tompok kecil dengan tona warna berbeza berbanding kulit asal sekali gus menyebabkan masalah
warna atau tona kulit tidak sekata
!

Jom cuba hilangkan jeragat degil cara tradisional!

Kadangkala, anda mungkin tidak perlu gunakan ubatan atau rawatan klinikal kerana cara tradisional juga bagus. Ada beberapa
cara hilangkan jeragat guna bahan dapur
 yang anda boleh amalkan seperti berikut:

#1. Gel lidah buaya atau aloe vera

Buat anda yang belum tahu, kaedah penggunaan dan penyapuan
gel lidah buaya di atas kulit
 telah lama terkenal!

Ia memang baik untuk kulit terutama masalah jeragat. Gel hasil pengekstrakan tumbuhan ini mengandungi komponen aloesin yang memiliki ciri unik dan mampu mengurangkan atau menghilangkan pigmentasi pada kulit.

Hilangkan jeragat degil cara tradisional #2. Jus lemon

Sarat kandungan asid hidroksi alfa,
jus lemon boleh membantu membuat
 sel kulit mati mengelupas secara semula jadi selain akan mempercepatkan penumbuhan sel kulit baru yang terjejas gara-gara jeragat.

Caranya juga sangat mudah iaitu cuma perah buah lemon sehingga menjadi jus sebelum ia disapukan pada kulit muka yang bermasalah. Kemudian, biarkan dan bersihkan lalu ulang beberapa kali dalam seminggu.

Hilangkan jeragat degil cara tradisional #3. Cuka epal

Ya, cuka epal bukanlah buah epal. Namun, anda boleh mendapatkan cuka epal daripada buah ini cuma prosesnya agak rumit jika dibuat sendiri di rumah. Jadi, untuk lebih mudah anda boleh dapatkan cuka epal di pasar raya.

Mempunyai sifat astrigen,
 cuka epal mampu menyingkirkan
 minyak yang berlebihan dari dalam kulit. Kesannya, organ kulit akan lebih dilindungi dari jangkitan ekoran ia tinggi sifat antibakteria dan antiseptik.

Caranya juga tidak sukar iaitu campurkan 1 per 3 cuka epal dengan tepung sebelum sapukan bahan tadi pada kulit yang berjeragat. Sama seperti kaedah di atas, ia mesti diulang beberapa kali agar lebih berkesan.

#4. Sapu serbuk soda penaik pada kulit yang berjeragat

Jangan terkejut jika kami kata
baking soda
 mampu membantu menjaga tahap keseimbangan pH pada kulit anda sekali gus menjadikan ia salah satu daripada bahan utama dalam usaha mengatasi isu jeragat wajah.

Caranya, individu cuma perlu
 sapu serbuk soda penaik pada kulit
 yang berjeragat, cuci dengan air bersih dan ulang!

Cara hilangkan jeragat guna bahan dapur #5. Oat

Bukan sahaja baik jika anda jadikan topeng muka, oat juga boleh jadi cara hilangkan jeragat degil cara tradisional yang bagus!

Ini ekoran oat membantu menyerap
 lebihan minyak pada kulit
 selain tinggi dengan sifat antiradang dan antioksidan yang penting dalam usaha untuk merawat masalah kulit kering dan membuang sel kulit mati.

#6. Teh hijau (disapu dan bukan diminum)

Teh hijau memiliki sifat antiinflamasi yang boleh mengurangkan iritasi pada kulit. Malah, ia juga akan meminimumkan kesan kemerahan serta kesakitan angkara selaran gara-gara sinaran
cahaya matahari pada kulit
.

Tidak cukup dengan itu, sifat antiinflamasi teh hijau ini juga berkesan bagi membantu merawat masalah jeragat.

Caranya, anda perlu rendamkan, biarkan dan sapukan beg teh hijau tersebut di kawasan kulit yang telah terjejas.

#7. Kunyit, penawar masalah kulit nombor satu!

Kajian menunjukkan bahawa bahan kurkumin di dalam kunyit boleh mengurangkan penghasilan melanin pada kulit di mana ia adalah antara punca utama yang menyebabkan masalah jeragat menjadi lebih teruk.

Jadi, anda boleh cuba gunakannya sebagai
masker
 di dalam rutin penjagaan kulit
 jika ada masalah jeragat.

Kesimpulannya, idea terbaik sebelum memulakan sebarang rawatan di rumah adalah dengan berunding bersama pakar terlebih dahulu. Petua di atas hanya sebagai alternatif dan mungkin juga tidak sesuai buat sesetengah individu.


Semua Yang Anda Perlu Tahu Mengenai Penjagaan Mulut

Kebersihan oral merupakan satu perkara yang amat penting untuk kesihatan diri kita. Penjagaan mulut yang tidak rapi boleh menyebabkan pelbagai jenis penyakit yang merosakkan gigi dan gusi.

Menurut
Pertubuhan Kesihatan Sedunia
 (WHO), penyakit oral mempengaruhi hampir 3.5 juta orang di seluruh dunia.

Malah, kebanyakan penyakit oral juga berkongsi faktor risiko dengan penyakit tidak berjangkit seperti
penyakit kardiovaskular
, kanser, penyakit pernafasan kronik dan juga diabetes.

Faktor risiko ini termasuklah amalan merokok, pengambilan minuman beralkohol dan juga diet tinggi gula.

Oleh sebab itu, tidak hairanlah jika individu yang
menghidap penyakit seperti kencing manis
 akan mendapat
periodontitis
 (penyakit gusi) dalam masa yang sama.

Penjagaan mulut yang betul merupakan rahsia kepada senyuman yang menawan. Malah, kesihatan oral mungkin tidak akan mencapai tahap yang optimum tanpa teknik yang betul.

Berus gigi

Penggunaan berus gigi untuk kebersihan mulut

Ketika memilih berus gigi, ada beberapa ciri yang perlu anda perhatikan seperti saiz, tekstur berus dan juga jenis berus gigi, sama ada anda suka menggunakan
berus gigi pakai buang ataupun jenis elektrik.

Disebabkan kita mempunyai pelbagai pilihan berus gigi di pasaran, sukar untuk kita
memilih berus gigi
 yang terbaik. Malah, ada juga berus gigi premium yang dijual dengan harga yang mahal dan tidak masuk akal.

Sebagai panduan, anda boleh memilih berus gigi berdasarkan:

Saiz.
 Berus gigi yang terbaik sepatutnya mempunyai saiz yang selesa untuk digunakan. Kadangkala, berus gigi yang mempunyai saiz yang terlalu besar tidak efektif kerana ia tidak dapat memberus seluruh permukaan gigi dengan baik.

Jenis berus.
 Ramai orang yang suka menggunakan berus gigi yang mempunyai berus yang lembut kerana ia lebih selesa dan selamat. Walau bagaimanapun, elakkan berus gigi dengan berus yang kasar kerana ia boleh merosakkan enamel pada permukaan gigi.

Jenis berus gigi
. Jenis berus gigi pula bergantung kepada keselesaan dan bajet pengguna.
Berus gigi elektrik
 boleh mencuci gigi dengan lebih efektif, namun ia lebih mahal dan akan meningkatkan penggunaan bil elektrik anda.

Ubat pencuci mulut

Kebersihan oral menggunakan ubat cuci mulut

Ubat cuci mulut atau
mouthwash
 merupakan satu lagi produk penjagaan gigi yang popular dan digunakan dengan meluas.

Walau bagaimanapun,
ubat cuci mulut
 bukanlah pengganti kepada aktiviti memberus atau flos. Tetapi, ia amat berkesan untuk memecahkan plak dan membersihkan kawasan yang tidak dapat dicapai oleh berus gigi.

Namun, bilakah kita harus menggunakan ubat cuci mulut?

Menurut
Mayo Clinic
, anda digalakkan untuk menggunakan
mouthwash
 selepas memberus gigi dan flos.

Walau bagaimanapun, NHS pula menasihatkan semua agar mengelakkan penggunaan ubat cuci mulut selepas memberus kerana ia mungkin akan membuatkan fluorida di dalam ubat gigi menjadi kurang berkesan.

Menurut
American Dental Association
 (ADA) pula, penggunaan ubat cuci mulut boleh digunakan pada bila-bila masa mengikut keselesaan anda.

Sama seperti
amalan memberus gigi,
 penggunaan ubat cuci mulut juga mempunyai caranya yang tersendiri.

Jika anda ingin menggunakan ubat cuci mulut, pastikan anda mengikuti langkah berikut:

Gunakan jumlah yang betul.
 Rujuk pada bahagian belakang produk untuk mengetahui jumlah penggunaan yang optimum.

Berkumur dengan betul
. Jangan berkumur sikit-sikit! Walaupun pedih, pastikan anda berkumur dengan kuat dan betul selama sekurang-kurangnya 30 saat.

Ludahkan.
 Jangan sesekali telan ubat pencuci mulut. Fluorida di dalam ubat cuci mulut boleh menjadi toksik jika ia ditelan dalam jumlah yang banyak.

Tunggu 30 minit sebelum makan
. Elakkan makan dan minum selepas menggunakan ubat cuci mulut supaya kesan fluorida tidak hilang.

Bertemu pakar gigi

Bila saya perlu berjumpa dengan doktor gigi?

Untuk mengelakkan sebarang penyakit gigi dan mulut, pastikan anda
berjumpa doktor gigi
 sekurang-kurangnya dua kali setahun.

Selain itu, lakukanlah janji temu bersama doktor gigi apabila anda mengalami simptom seperti:

Gusi yang merah dan sakit.

Gusi berdarah ketika memberus gigi atau ketika flos.

Gigi kekal yang semakin longgar.

Terlalu sensitif terhadap makanan yang panas atau sejuk.

Bau mulut yang busuk.

Sukar untuk mengunyah.

Ingatlah, penyakit gigi dan mulut lebih mudah untuk dirawat jika ia masih berada di peringkat awal. Elakkan menunda-nunda rawatan untuk memastikan kesihatan dan kebersihan oral anda sentiasa terjaga.

Kesimpulan

Penjagaan kesihatan mulut merupakan sesuatu yang mudah untuk dilakukan jika anda tahu caranya.

Selain menggosok gigi dan menggunakan ubat cuci mulut, ada juga beberapa langkah penjagaan lain yang mungkin berguna untuk memastikan mulut anda kekal sihat.

Sebagai contoh:

Flos gigi setiap hari.

Minum air dengan mencukupi.

Makan makanan yang sihat.

Tukar berus gigi 3 bulan sekali.

Berjumpa doktor gigi sekurang-kurangnya 2 tahun sekali.

Penggunaan bahan semula jadi seperti soda penaik, teh hijau, vitamin D dan sebagainya mungkin dapat membantu membersihkan permukaan gigi.

Walau bagaimanapun, semua bahan ini perlu digunakan secara berhati-hati kerana boleh menyebabkan luka pada kawasan gusi.

Tetapi, tidak kiralah apa jua bahan yang anda gunakan untuk memastikan senyuman anda sentiasa menawan, ia bukanlah pengganti untuk aktiviti wajib seperti memberus gigi, flos dan juga berkumur dengan ubat cuci mulut.


Apa Perlu Dilakukan Jika Anak Anda Menghidap Diabetes Jenis 1?

Sekiranya anak anda sah menghidap diabetes jenis 1, badannya akan mula berhenti menghasilkan insulin yang sangat penting untuk kelangsungan hidup anak anda. Hakikatnya, bukan mudah untuk menjalani hidup dengan penyakit ini namun ia tidak mustahil boleh dilakukan. Ikuti artikel ini untuk mengetahui bagaimana anda boleh membantu anak anda yang menghidap penyakit ini untuk menjalani hidup dengan lebih baik.

Berhenti menyalahkan diri sendiri

Ia bukan kesalahan anda. Jangan sesekali berfikir bahawa anak anda menghidap diabetes atas faktor keturunan atau faktor pemakanan. Ia juga bukan disebabkan anda tidak mengajar anak anda melindungi diri sendiri. Faktor genetik dan persekitaran mungkin memainkan peranan dalam masalah ini namun selalunya ia tidak akan menyebabkan anak anda menghidap diabetes jenis 1.

Doktor mungkin tidak akan mempunyai jawapan yang tepat mengenai kondisi anak anda. Doktor juga mungkin tidak mengetahui punca sebenar kondisi ini berlaku dan bagaimana untuk menghalangnya. Oleh itu, ia adalah normal jika anda tidak mengetahui bagaimana untuk melindungi anak anda daripada diabetes.

Berterus-terang dengan anak anda mengenai penyakitnya

Jika anak anda telah disahkan menghidap diabetes jenis 1, anda perlu berterus-terang dengan anak anda agar anda dan anak anda dapat bersama-sama melawan penyakitnya. Dengan ini, proses merawatnya mungkin akan menjadi lebih mudah. Pastikan mereka faham bahawa ia bukan salah mereka kerana ia adalah penyakit yang boleh menyerang sesiapa sahaja.

Selain itu, galakkan mereka untuk meneruskan kehidupan normal mereka. Biarkan mereka terbabit dalam aktiviti sukan seperti bola sepak, bola keranjang dan terus bersekolah sehingga berjaya dalam kerjaya kelak. Tekankan kepada mereka bahawa anda dan doktor akan sentiasa membantu anak anda dengan sedaya upaya.

Penjagaan anak anda

Menjaga anak anda yang menghidap diabetes mungkin agak sukar. Anda perlu memeriksa kandungan gula dalam badannya dengan kerap iaitu sekitar 10 kali sehari. Anda perlu sentiasa memerhatikan kondisinya serta pastikan mereka mengambil dos insulin yang mencukupi pada waktu yang betul. Dapatkan bantuan doktor untuk memastikan anda melakukannya dengan betul.

Selain itu, anda perlu memastikan anda menyediakan diet yang lebih sihat dengan memperbanyakkan buah-buahan dan sayur-sayuran serta mengurangkan makanan bergula. Pastikan anda sentiasa peka dengan amaun makanan anak anda. Anda juga perlu memastikan mereka melakukan senaman dengan kerap. Bersenamlah bersama mereka untuk memberi galakan dan dorongan yang sangat diperlukan oleh mereka.

Dalam pada itu juga, anda perlu menjaga emosi anak anda. Mereka mungkin akan mudah berasa kecewa atau marah lantas menyebabkan mereka berkelakuan buruk kerana mereka berasa berbeza dengan kanak-kanak yang lain. Bagi menyelesaikan masalah ini, anda boleh mencari kumpulan yang melibatkan golongan senasib dengannya dan biarkan anak anda melibatkan diri. Ini akan membuat anak anda tidak lagi berasa keseorangan.

Jika anak anda jauh daripada anda

jIka mereka jauh daripada anda, pastikan anda mempunyai perancangan yang rapi. Pakaikan mereka dengan gelang atau rantai yang boleh mengesan keberadaan mereka. Anda juga sangat memerlukan penjaga untuk memantau pergerakan anak anda. Pastikan penjaga tersebut mengetahui mengenai kondisi anak anda selain sedikit pengetahuan mengenai diabetes. Ingatkan penjaga tersebut untuk terus menghubungi anda atau doktor sekiranya berlaku sebarang kejadian tidak diingini.

Ajar anak anda untuk menjaga diri sendiri

Sangat penting untuk anak anda mengetahui cara untuk menjaga diri mereka sendiri kerana individu yang paling tahu dan faham akan kondisi mereka adalah diri mereka sendiri. Ajar anak anda cara untuk memeriksa kandungan gula dalam darah mereka sendiri di sekolah, selain itu, ajar mereka cara pemakanan yang paling terbaik. Sewajarnya, anak anda perlu makan lebih sayur-sayuran dan mengurangkan pengambilan gula untuk memastikan berat badan mereka sentiasa berada pada aras yang sihat.

Hello Health Group
 tidak menyediakan nasihat perubatan, diagnosis, atau rawatan.


Anak Selalu Alami Perut Kembung & Keras? Atasinya Dengan 5 Cara Ini, Berkesan!

Ibu mana yang tidak risau bila anak kerap alami masalah perut kembung dan keras. Sampai anda runsing mencari cara hilangkan kembung perut itu? Usah bimbang ibu, ini Hello Doktor kongsikan 5 kaedah berkesan bila anak kembung perut yang boleh anda cuba di rumah!

Untuk mendapatkan lebih banyak info tentang Keibubapaan, sila dapatkannya
di sini.

Anak kembung perut

Mengalami perut kembung bukanlah perkara yang hanya dialami oleh individu dewasa sahaja, tetapi ia turut terjadi kepada kanak-kanak.

Kembung adalah keadaan ketika perut menjadi buncit dan berasa penuh/kekenyangan. Adakalanya situasi tersebut disertai dengan pengurangan membuang angin.

Secara umumnya, kekerapan normal untuk membuang angin bagi individu dewasa dan kanak-kanak adalah pada 14 hingga 23 kali sehari.

Anak-anak lebih mudah dan cenderung untuk mengalami masalah perut kembung dan keras disebabkan oleh
organ pencernaan mereka yang belum berkembang
 sepenuhnya.

Biasanya keadaan kembung ini boleh terjadi kesan ketidakcernaan udara, pengambilan makanan atau minuman tertentu mahupun didasari oleh masalah pencernaan.

Semasa makan, minum bahkan bercakap, akan ada sedikit udara yang disedut masuk ke dalam tubuh, sekali gus menjadi punca perut kembung.

Makan dengan cepat turut boleh mengakibatkan peningkatan udara yang ditelan masuk ke tubuh.

Perasan tak
anak yang kerap menangis
 selalunya mengalami kembung? Ini kerana tabiat tersebut juga akan mempengaruhi pengambilan udara.

Udara yang tertelan akan mengisi usus dan saluran pencernaan, akhirnya menyebabkan
anak mengalami perut kembung.

Anak yang kerap tersedu
 juga berkemungkinan mempunyai kaitan dengan jumlah udara ditelan mereka.

Jadi apakah cara hilangkan sakit perut anak yang boleh
ibu cuba di rumah
?

Fahami simptomnya

Selain daripada perut yang buncit dan keras, apakah gejala lain yang boleh ibu kenalpasti untuk menentukan sama ada si kecil mengalami masalah kembung perut atau tidak?

Terdapat beberapa simptom yang boleh ibu lihat. Antaranya anak mungkin mengalami:

Kerap bersendawa

Sensasi terbakar pada perut

Mungkin mengalami loya

Ketidakselesaan, kesakitan pada abdomen

Punca anak kembung perut

Sebelum mengetahui rawatan sakit perut anak untuk
ibu cuba di rumah
, jom kita ketahui terlebih dahulu apakah faktor yang menyebabkan si kecil mengalami keadaan tersebut.

Selalunya kembung perut disebabkan oleh makanan atau minuman yang diambil, seperti:

Makanan

Pengambilan makanan tinggi serat seperti kekacang, kubis dan bunga kubis.

Minuman

Pengambilan minuman berkarbonat atau soda akan meningkatkan pengeluaran gas pada saluran pencernaan.

Intoleransi laktosa

Gangguan ini adalah berkaitan dengan ketiadaan enzim yang memetabolisme laktosa dalam tubuh anak.

Sekiranya anak
minum segelas susu
 atau
mengambil produk tenusu
 yang mengandungi laktosa, tubuhnya tidak dapat mencerna atau memecahkan laktosa di dalam susu dengan betul.

Kesan daripada keadaan tersebut akan menyebabkan anak mengalami kembung atau
cirit-birit
.

Jangkitan usus

Antara contoh jangkitan usus yang boleh menyebabkan anak alami perut kembung dan keras adalah gastroenteritis.

Ia adalah jangkitan virus atau bakteria pada usus dan
saluran penghadaman.

Sembelit

Merupakan
kesukaran untuk membuang najis
 boleh mengakibatkan kembung kerana proses pembuangan yang terganggu.

Cara hilangkan kembung perut anak

Adakah kaedah berkesan boleh membantu mengatasi kembung?

Kebiasaannya masalah kembung yang dialami akan hilang dengan sendirinya jika anda dapat mengubah
diet pemakanan anak
 untuk seketika.

Ibu boleh mencuba tip berikut:

Makan secara perlahan dapat atasi anak kembung perut

Suapkan anak makan
 secara perlahan-lahan dan elakkan daripada memberikan jumlah makanan yang banyak sekali gus.

Berikan anak masa untuk mengunyah dengan secukupnya.

Hindari straw

Kenapa mengelakkan penggunaan straw dianggap sebagai cara pencegahan kekembungan perut?

Tindakan ini boleh meminimumkan jumlah udara yang ditelan.

Hadkan pengambilan makanan dapat cegah anak kembung perut

Kurangkan pengambilan makanan tertentu seperti makanan tinggi serat yang boleh meningkatkan pengeluaran gas.

Baca juga:

Catatkan jenis dan jumlah makanan atau minuman

Biasanya masalah anak kembung perut disebabkan oleh makanan seperti:

Sesetengah sayuran seperti asparagus, kacang, brokoli, tauge dan
lobak merah.

Buah-buahan tinggi kandungan fruktosa, sorbitol atau serat seperti epal, pisang, pir dan oren

Susu dan produk tenusu yang biasanya tinggi laktosa dan boleh meningkatkan pengeluaran gas

Gandum mengandungi serat dalam jumlah yang tinggi dan mencetuskan pengeluaran gas

Minuman berkarbonat, jus atau sirap yang tinggi fruktosa dan sorbitol

Aktif fizikal bantu atasi anak kembung perut

Ibu juga boleh galakkan
anak untuk melakukan aktiviti fizikal
 yang dapat membantu mengurangkan kembung kerana gas disingkirkan lebih mudah.

Pemeriksaan doktor

Jika wujud tanda-tanda yang membimbangkan pada anak seperti di bawah, bawa mereka untuk pemeriksaan doktor segera:

Najis berair lebih daripada 3 hari atau ciri-birit berdarah

Pengurangan berat badan

Diameter perut meningkat dan kurang selera makan

Kekerapan kembung meningkat dan semakin teruk

Gejala berterusan walaupun melakukan perubahan gaya hidup


Berapa Lamakah Anestesia Kekal dalam Tubuh Anda?

Anestesia adalah gabungan ubat-ubatan yang digunakan untuk menghalang kesakitan dan mengurangkan ketidakselesaan semasa prosedur perubatan. Walau bagaimanapun, kesannya mungkin berlangsung selama tempoh masa yang singkat dan biasanya akan hilang selepas pembedahan.

Apabila prosedur selesai, anda akan berhenti menerima ubat-ubatan. Berapa lama ia kekal di dalam tubuh anda bergantung kepada ubat-ubatan dan ubat lain yang digunakan, jenis, dos, dan keadaan kesihatan anda.

Anestesia setempat

Ubat jenis ini menggunakan ubat anestetik tempatan untuk mematikan rasa di kawasa tubuh anda. Anda boleh mengambil ubat secara suntikan atau ubat topikal. Ia nayak mengambil masa beberapa minit untuk membuatkan anda kehilangan rasa. Selepas prosedur, ubat-ubatan boleh hilang dalam beberapa jam. Anda boleh sembuh dengan cepat dan kembali kepada keadaan normal selepas itu.

Anestesia sebahagian

Anestesia sebahagian mencipta kebas atau mati rasa pada bahagian besar tubuh anda, seperti lengan atau kaki atau perut. Anda masih sedar. Anestesia sebahagian mempunyai dua jenis utama.

Anestesia tulang belakang

Ubat-ubatan akan dimasukkan ke dalam kawasan yang dikenali sebagai ruang subaraknoid melalui jarum. Anda mungkin tidak dapat menggerakkan kaki anda sehingga anestesia itu hilang. Ubat-ubatan biasanya bermula dengan serta-merta dan hilang dalam beberapa jam.

Anestesia epidural

Jenis ubat anestetik serantau ini menggunakan kateter untuk menyuntik ubat-ubatan ke kawasan yang dipanggil ruang epidural. Selepas prosedur, kateter boleh kekal di dalam tubuh anda untuk meringankan kesakitan. Ini boleh menjadi beberapa jam, malah beberapa hari.

Penyedia anestesia boleh menyesuaikan jumlah ubat yang dimasukkan ke dalam badan anda dengan menyambungkan kateter ke pam automatik.

Apabila penyedia menghentikan ubat, ia mungkin mengambil masa beberapa jam untuk kesannya hilang. Selepas itu kesakitan sepenuhnya boleh kembali dengan segera.

Anestesia am

Di bawah ubat-ubatan anestetik am, anda tidak sedarkan diri sepenuhnya. Doktor biasanya menggunakan jenis ini untuk pembedahan yang lama dan rumit. Pesakit boleh mengambil ubat dalam dua cara, sebagai cecair dengan menyuntiknya melalui kanula atau sebagai gas yang anda bernafas melalui topeng.

Selain itu, ubat-ubatan akan bertindak dengan cepat selepas dimasukkan ke dalam tubuh anda dan mungkin akan hilang selepas beberapa jam. Kesedaran anda boleh kembali sejurus selepas ubat hilang. Dan anda akan terjaga sepenuhnya selepas sehari atau lebih, bergantung kepada dos dan keadaan kesihatan anda.

Kebanyakan ubat-ubatan adalah selamat. Ia akan bertindak dengan cepat dan boleh kekal di dalam tubuh anda selama beberapa jam atau beberapa hari selepas penyedia anestesia menghentikan pemberian ubat, yang mana bergantung pada keadaan kesihatan anda, jenis ubat, dan jumlah ubat di dalam tubuh anda.

Hello Health Group
 tidak memberikan nasihat, diagnosis atau rawatan perubatan.


Perasan Ada Bintik Putih & Gejala Ini Pada Buah Zakar, Hati-Hati Ia Mungkin Tanda Kanser Testis!

Bagi golongan lelaki, kesihatan buah zakar adalah antara perkara yang sangat penting. Namun bagaimana jika timbul banyak bintik putih pada testis?

Kadangkala, ia sudah pasti akan menimbulkan tanda tanya akan pencetus atau penyebab kondisi ini berlaku.

Ada yang percaya bahawa ia adalah disebabkan oleh beberapa jenis
penyakit jangkitan kelamin (STD)
, ulser ataupun kanser.

Ayuh kita sama-sama ikuti artikel ini dengan lebih mendalam lagi untuk tahu punca sebenar bintik putih muncul pada buah zakar.

Untuk mendapatkan lebih banyak info tentang Kesihatan Lelaki, sila dapatkannya
di sini.

Apa maksud bintik putih pada testis?

Sebelum pergi dengan lebih lanjut, adalah wajar untuk kita tahu definisi sebenar perkara ini terlebih dahulu.

Untuk pengetahuan anda, ia adalah satu keadaan di mana timbul banyak bintik berwarna putih seakan jerawat atau ketuat pada buah zakar secara tiba-tiba tanpa diketahui sebab ia berlaku.

Kebiasaannya, kondisi ini tidak akan menyebabkan kesakitan atau kegatalan cuma kewujudannya akan membuat kita terfikir puncanya (
sama ada kanser testis atau bukan
).

Kita mungkin akan
mengaitkannya dengan STD
, ulser, kanser atau pelbagai lagi sebab yang lain.

Untuk mengetahuinya, anda dinasihatkan untuk segera berjumpa doktor bagi tujuan pemeriksaan.

Apa punca bintik putih ini muncul?

Setiap kali ia berlaku, akan wujud beberapa faktor kemungkinan yang mendasarinya seperti:

#1. Jerawat

Ya, mungkin benar ia hanyalah sekadar
jerawat yang akan berlaku akibat tisu mati
 atau minyak yang tersekat pada pori kulit skrotum.

Keadaan ini sekali gus akan menyebabkan bakteria untuk merebak dan membiak lantas memenuhkan pori dengan jangkitan nanah.

Ia bukanlah satu keadaan yang begitu berbahaya dan akan hilang dengan sendiri seiring peredaran masa.

Pun begitu, anda diingatkan untuk tidak memicitnya.

Sebaliknya sapukan benzoyl peroxide atau salicylic acid (dapatkan dari doktor) pada testis
untuk membunuh bakteria
, membuang minyak dan membaiki tisu mati.

#2. Ketuat

Bintik putih pada testis juga mungkin adalah ketuat yang disebabkan oleh STD seperti
Human papillomavirus
 (HPV)
sifilis atau herpes.

Penyakit jangkitan kelamin ini tentu sahaja didasari oleh faktor seks yang tidak selamat serta perlakuan aktiviti seksual bersama ramai pasangan.

Sekiranya ia berlaku, segera dapatkan rawatan lanjutan daripada doktor untuk mengelak ia menjadi lebih teruk.

Antara jenis rawatan yang doktor mungkin akan lakukan adalah:

Pengambilan ubatan

Pembedahan laser

Pembedahan cyro

#3. Rambut tumbuh ke dalam

Ia adalah satu keadaan di mana rambut (bulu) pada buah zakar
tumbuh ke dalam lantas mengakibatkan kerengsaan pada kulit
. Perkara yang sama juga sering berlaku kepada lelaki berjambang.

Inilah antara punca bintik putih ini timbul dan jangan sesekali anda cuba untuk memecahkannya sendiri jika ia berlaku pada anda.

Ia adalah tidak berbahaya dan mungkin tidak memerlukan sebarang rawatan lanjutan daripada doktor.

#4. Bintik putih akibat folliculitis

Apakah ia? Untuk pengetahuan anda, folliculitis adalah satu kondisi di mana folikel bulu pada testis dijangkiti bakteria, kuman atau rambut tumbuh ke dalam.

Ia mungkin akan mengakibatkan kegatalan namun tidak akan menyebabkan kesakitan yang begitu berbahaya.

Namun sekiranya ia berlanjutan, segera berjumpa doktor untuk mendapatkan
preskripsi ubatan antibiotik
 atau rawatan lanjutan yang lain.

#5. Pilar cyst

Pilar cyst adalah sejenis sista yang terbentuk apabila folikel rambut pada buah zakar dipenuhi dengan keratin – protein yang membentuk rambut dan kuku.

Sekiranya kandungan ini terlebih, ia akan menyebabkan bintik putih ini muncul pada sesuatu kawasan.

Sista jenis ini bukan sahaja boleh berlaku pada skrotum malahan juga kulit kepala atau kulit badan yang dipenuhi dengan banyak rambut.

Ia boleh membengkak dan menyebabkan kerengsaan serta kesakitan jika
sista ini makin membesar dan tidak dirawat dengan kadar segera
.

Ia petanda kanser testis?

Baiklah, sekarang kita sudah tahu bahawa terdapat beberapa sebab bintik putih pada testis ini muncul.

Pun begitu, mungkin masih ramai yang akan terfikir dan tertanya-tanya sama ada ia bersifat kanser atau tidak.

Jawapan mudahnya adalah tidak kerana ia mungkin didasari oleh faktor-faktor lain seperti yang kami senaraikan di atas.

Dalam pada itu, bintik putih mungkin bukan
salah satu dari simptom kanser testis
seperti berikut:

Testis membengkak

Testis rasa kebas

Testis dipenuhi dengan cecair

Rasa sakit atau senak pada buah zakar

Kemunculan
tumor pada testis

Meskipun ia mungkin bukan salah satu dari simptom kanser, namun adalah wajar untuk kalian berjumpa doktor untuk mendapatkan diagnosis awal.

Ini bertujuan untuk mengelakkan sel kanser ini daripada terus merebak dan makin meneruk sehingga ke tahap yang tidak boleh diselamatkan lagi.

Dalam erti kata yang lebih mudah, jangan biarkan segala keadaan yang berlaku pada testis dan
segera rujuk doktor untuk pemeriksaan
.


Teknik Untuk Pencegahan Kehamilan Yang Lebih Baik

Tahukah anda, apakah kaedah pencegah kehamilan yang terbaik dan sesuai dengan anda? Sebenarnya, ada banyak alat pencegah kehamilan di sekeliling kita yang dapat membantu.

Terdapat kira-kira 15 kaedah pencegahan kehamilan yang boleh dicuba untuk mengelakkan kehamilan yang tidak diingini.

Melalui kaedah kontraseptif ini,
 ia bertindak untuk memastikan telur dan sperma tidak bertemu, atau menghentikan pengeluaran telur dan telur yang telah disenyawakan tidak mudah menempel pada lapisan rahim.

Untuk mendapatkan lebih banyak info tentang Kesihatan Seksual, sila dapatkannya
di sini.

Kaedah pencegah kehamilan manakah yang sesuai?

Jika anda tercari-cari kaedah kontraseptif yang sesuai, di bawah kami senaraikan beberapa kaedah pencegah kehamilan yang popular:

Kaedah sekatan
menghalang sperma daripada memasuki faraj
: kondom (perempuan), kondom (lelaki), diafragma

Pil hormon:
 pil progestogen, pil gabungan, cincin faraj, suntikan, implan, tampalan

Kaedah kontraseptif kekal: pensterilan perempuan, pensterilan lelaki (vasektomi)

Lain-lain:
alat dalam rahim
 (IUD), sistem dalam rahim (IUS), perancang keluarga semula jadi, topi faraj

Kaedah berikut mencapai lebih daripada 99% keberkesanan jika digunakan dengan betul:

implan kontraseptif

sistem dalam rahim

alat dalam rahim, juga dikenali sebagai gegelung

pensterilan perempuan (kekal)

pensterilan lelaki atau vasektomi (kekal)

Kaedah pencegah kehamilan menggunakan kondom lelaki mempunyai kadar keberkesanan mencapai 98%,
kaedah kondom perempuan
 95% berkesan jika digunakan dengan betul.

Jangan kecewa jika jenis pertama yang anda gunakan tidak berapa sesuai, anda boleh cuba yang lain.

Walau bagaimanapun, terdapat beberapa isu untuk mempertimbangkan kaedah yang tepat untuk anda.

Anda dinasihatkan untuk berjumpa doktor atau klinik perancang keluarga tempatan bagi membincangkan pilihan yang sesuai.

Berikut adalah maklumat lanjut untuk membantu anda memilih kaedah ini:

Bolehkah perokok menggunakan alat kontraseptif?

Perokok boleh menggunakan kebanyakan jenis kontrasepsi. Tetapi jika anda
seorang perokok dan berumur lebih daripada 35 tahun
, beberapa pil (seperti pil gabungan, tampalan atau cincin faraj) mungkin tidak sesuai untuk anda.

Jika anda lebih daripada 35 tahun dan merokok, anda boleh mempertimbangkan jenis-jenis kontraseptif berikut:

alat dalam rahim (IUD)

sistem dalam rahim (IUS)

implan kontraseptif

suntikan kontraseptif

pil progestogen sahaja

Alat kontraseptif untuk mereka yang obes

Walaupun berat badan anda tidak akan memberi kesan kepada kebanyakan jenis kontrasepsi , namun beberapa jenis daripadanya mungkin tidak akan membuat anda bertambah berat badan.

Akan tetapi, suntikan kontraseptif telah dikaitkan dengan sejumlah kecil pertambahan berat badan jika digunakan untuk dua tahun atau lebih.

Sedang mengambil ubat-ubatan yang lain

Sesetengah alat pencegah kehamilan boleh terjejas jika anda mengambil ubat lain. Kontraseptif yang tidak terjejas dengan pengambilan ubat-ubatan lain ialah:

Alat dalam rahim (IUD)

Sistem dalam rahim (IUS)

Suntikan kontraseptif

Diafragma atau topi faraj

Kondom lelaki atau kondom wanita

Jika anda mahu hamil dalam masa terdekat

Kesuburan seorang wanita selalunya kembali seperti biasa dalam bulan pertama selepas berhenti pil gabungan, cincin faraj atau tampalan perancang.

Jika anda ingin kesuburan kembali normal dengan cepat selepas berhenti menggunakan sebarang kaedah pencegah kehamilan, jadi pertimbangkan alat pencegah hamil seperti berikut:

Implan kontraseptif

Sistem dalam rahim (IUS)

Alat dalam rahim (IUD)

Pil progestogen sahaja

Diafragma atau topi faraj

Kondom lelaki atau kondom wanita

Cara terbaik untuk mengurangkan risiko kehamilan yang tidak diingini dalam kalangan wanita yang aktif secara seksual adalah dengan menggunakan kaedah pencegah kehamilan yang berkesan dengan betul dan konsisten.


Wanita PCOS Boleh Hamil? Ambil Tahu Ini Kerana Ada Risiko Pada Bakal Ibu & Bayi!

Mempunyai penyakit PCOS (
sindrom ovarium polikistik
) ketika mengandung mampu menyulitkan proses kehamilan mahupun bersalin.

Walau bagaimanapun, tidak mustahil bagi mereka yang menghidapi kondisi ini untuk menjalani kehidupan normal seperti para ibu yang lain.

Teruskan membaca untuk mengetahui
apakah pcos berbahaya
serta
 kesan kondisi ini terhadap bayi
 dan apa cara yang perlu bagi melindungi kehamilan.

Untuk mendapatkan lebih banyak informasi tentang Kesihatan Wanita, sila dapatkannya
di sini.

Penyakit PCOS & ketidaksuburan

Seperti yang kita sedia maklum, masalah PCOS mampu
menyukarkan peluang untuk hamil
.

Ini kerana ia mempunyai kaitan dengan tahap hormon lelaki tinggi yang menghalang pembebasan telur (ovulasi).

Pun begitu, anda boleh meningkatkan peluang untuk hamil dengan melakukan perkara seperti:

Mengekalkan berat badan yang sihat. Penurunan 5 sehingga 10% berat terbukti dapat meningkatkan peluang hamil

Mengamalkan pemakanan sihat

Bersenam

Memantau ovulasi dan aktiviti seksual
 sekitar tempoh ovulasi

Sekiranya anda telah melakukan beberapa perubahan dan masih tidak membuahkan hasil, doktor mungkin menyarankan untuk melakukan ujian kesuburan.

Anda juga mungkin akan diberikan
 preskripsi ubat kesuburan
 untuk membantu ovulasi.

Jika ia tidak berkesan, berkemungkinan doktor akan mencadangkan pembedahan untuk membuang sejumlah kecil tisu yang menghasilkan lebihan hormon lelaki pada ovari.

Pilihan lain adalah untuk menjalani prosedur
rawatan kesuburan in-vitro (IVF)
, untuk peluang persenyawaan yang lebih tinggi.

Pun begitu, ia merupakan pilihan yang memerlukan perbelanjaan tinggi. IVF biasanya dipertimbangkan apabila pilihan sedia ada yang lain tidak berjaya.

Dalam kebanyakan kes, melalui perubahan gaya hidup serta rawatan kesuburan, majoriti wanita dengan
sindrom ovari polisistik berjaya
 hamil.

Risiko kepada ibu & kandungan

Keguguran

Malangnya, kajian mengatakan wanita dengan penyakit PCOS cenderung untuk mengalami keguguran pada bulan awal kehamilan
 berbanding wanita tanpa PCOS
.

Beberapa penyelidikan menunjukkan bahawa metformin berpotensi dalam mengurangkan risiko keguguran pada wanita hamil dengan PCOS.

Gestational diabetes
(diabetes kehamilan)

Untuk pengetahuan anda, ia adalah sejenis diabetes yang hanya dialami oleh wanita hamil.

Ia boleh dirawat dan, jika dikawal, tidak menimbulkan masalah yang besar pada ibu atau janin.

Dalam kebanyakan kes, kondisi ini hilang setelah bayi dilahirkan.

Bayi yang ibunya menghidap diabetes ini juga berpotensi untuk menjadi sangat besar (mengakibatkan pembedahan caesar), mempunyai gula darah yang rendah dan mengalami masalah bernafas.

Bukan itu sahaja,
wanita dengan diabetes kehamilan
 bersama anak-anak mereka, berisiko tinggi untuk menghidap diabetes jenis 2 di kemudian hari.

Preeklampsia

Preeklampsia,
peningkatan tekanan darah secara tiba-tiba
 setelah minggu ke-20 kehamilan, boleh mempengaruhi buah pinggang, hati, dan otak si ibu.

Sekiranya tidak dirawat, preeklampsia boleh berubah menjadi eklampsia.

Eklampsia mampu menyebabkan kerosakan organ, sawan malah kematian!

Jika terjadi, rawatan utama untuk kondisi ini adalah dengan melahirkan bayi, bahkan lebih awal jika perlu.

Kelahiran pramatang

Bayi dianggap sebagai
preterm
 jika mereka dilahirkan sebelum cukup 37 minggu kehamilan.

Mereka juga berisiko menghadapi banyak komplikasi kesihatan, baik setelah dilahirkan atau pada kemudian hari, dan beberapa masalah ini boleh menjadi serius.

Apa yang boleh dilakukan untuk jaga kandungan?

Seperti yang telah dijelaskan, wanita dengan penyakit PCOS berkemungkinan untuk mengalami masalah kesuburan dan jika hamil, komplikasi kehamilan boleh berlaku.

Oleh sebab pesakit
PCOS mudah mendapat masalah
 kerintangan insulin, pengambilan metformin boleh membantu mengawal paras gula di dalam darah.

Metformin adalah sejenis ubat yang kerap digunakan untuk pesakit kencing manis jenis 2 yang mempunyai
 paras gula darah yang tinggi
 disebabkan badannya rintang terhadap insulin.

Insulin adalah sejenis hormon yang berfungsi untuk mengawal paras gula di dalam darah.

Dengan penggunaan metformin, ia tidak bertindak dengan meningkatkan paras hormon insulin tetapi sebaliknya menyebabkan sel-sel di dalam badan lebih sensitif kepada insulin.

Di samping itu, ia mengurangkan penghasilan gula daripada hati, memperlahankan penyerapan gula daripada usus dan meningkatkan penyerapan gula oleh sel-sel di dalam badan.

Terdapat kajian menunjukkan  metformin mempunyai kesan positif dalam mengurangkan
 kadar keguguran pada wanita
 dengan penyakit PCOS.

Walaupun begitu, terdapat kerisauan dengan pengambilan metformin selepas ujian positif untuk kehamilan.

Sekiranya terdapat wanita yang termakan metformin
semasa trimester pertama kehamilannya
, ada kajian yang telah menunjukkan tiada risiko abnormaliti pada kandungannya.

Akan tetapi, buat masa sekarang tiada bukti kajian yang kukuh buat masa ini untuk menyokong penggunaan metformin bagi tujuan tersebut.

Sekiranya anda hamil dengan penyakit PCOS, berbincanglah dengan doktor masing-masing yang merawati untuk mendapatkan nasihat mengenai penggunaan metformin.


Pola makan bukanlah satu-satunya perkara yang berubah dalam rutin anda sewaktu bulan Ramadan. Kewajipan untuk bangun di pagi buta demi makan sahur membuatkan masa tidur malam anda berkurang. Perubahan pola tidur saat puasa inilah yang tanpa disedari kerap menjadi alasan mengapa kita sering mengantuk sepanjang hari. Akhirnya, produktiviti di sekolah mahupun tempat kerja turut berkurang.

Jangan jadikan puasa sebagai alasan anda untuk tidak bersemangat menjalani hari anda. Berikut adalah beberapa tip yang boleh membantu anda memperbaiki pola tidur ketika puasa agar tidak mudah mengantuk semasa bekerja di siang hari.

Bagaimana Mengatur Tidur Yang Sempurna Ketika Ramadan

1. Awalkan waktu tidur

Seboleh mungkin, awalkan waktu tidur anda sepanjang bulan puasa dan jadualkan di waktu yang sama setiap harinya. Contohnya, jika selama bulan puasa, anda melaksanakan solat tarawih secara rutin, usahakan untuk menyegerakan tidur selepas selesai solat dan jangan paksakan diri untuk berjaga.

Kalau biasanya solat Tarawih selesai dalam pukul 8 malam, ambil jangka masa persiapan tidur selama 90 minit (untuk mandi, bersedia, dsb), kemudian pergilah tidur. Maksudnya, anda seharusnya sudah berbaring di tempat tidur pada pukul 9.30 malam. Dan jika anda tahu anda harus tidur pukul 9.30 malam, hentikan sebarang aktiviti berat pada pukul 9.15, atau lebih awal jika boleh.

Jika anda tidak membiasakan diri tidur lebih awal sewaktu bulan puasa, maka jam tidur anda boleh berkurang sekitar 40 minit kerana dipotong oleh waktu sahur. Menurut kajian dalam Journal of Sleep Research, ini akan mengurangkan tempoh fasa tidur nyenyak atau REM (rapid eye movement) yang membuatkan anda mudah mengantuk di siang hari.

2. Tidur selepas sahur

Langsung tidur selepas sahur
memberikan kesan negatif bagi tubuh. Tapi tak boleh dinafikan bahawa tidur yang cukup merupakan keperluan asas manusia yang perlu dipenuhi, seperti keperluan terhadap udara dan makanan.

Untuk mengatasinya, usahakan untuk bangun sahur tepat pada waktunya. Ini akan memberikan tubuh anda waktu yang cukup untuk mencerna makanan semaksimum mungkin demi menghasilkan tenaga yang anda perlukan nanti. Selepas itu, anda masih punya masa kira-kira 1-2 jam sebelum siap-siap meneruskan rutin anda. Gunakan masa kosong ini untuk tidur sebentar.

3. Curi masa tidur

Gunakan waktu lapang yang ada dalam sehari untuk curi-curi masa tidur seketika. Misalnya, tidur di  dalam kenderaan awam selama perjalanan pulang dan pergi kerja. Jika anda memandu kenderaan peribadi, jangan paksakan diri berangkat jika masih mengantuk. Sebaiknya tidurlah sejenak terlebih dulu untuk menyegarkan fikiran. Begitu juga ketika anda bersiap untuk pulang. Tambahan masa tidur selama 5 minit sahaja sebenarnya sudah boleh memberikan kesan yang sangat luar biasa untuk tubuh anda.

Selain itu, manfaatkan waktu rehat makan tengah hari untuk tidur siang. Tidur siang selama 20-30 minit saja sudah lebih dari cukup untuk memulihkan tenaga agar anda kembali produktif. Penyelidik mendapati bahawa tidur siang selama 30 minit dapat menutupi keperluan tidur jika anda hanya tidur selama 2 jam di malam hari. Selain itu, tidur siang juga boleh mengawal hormon stres pada tubuh yang disebabkan oleh kekurangan waktu tidur malam.

4. Perhatikan apa yang anda makan sebelum tidur

Jangan tidur ketika lapar atau bahkan sangat kenyang. Khususnya, elakkan makanan berat beberapa jam sebelum tidur. Terus tidur selepas makan yang berat boleh menyebabkan masa tidur anda terganggu, bahkan boleh meningkatkan risiko anda terkena stroke. Jika anda sangat lapar dan terpaksa makan sebelum tidur, sebaiknya pilih makanan yang mudah dicerna dan makan dalam kuantiti yang kecil, seperti buah atau biskut gandum.

Rokok dan kafein juga mesti dielakkan jika mahu menjaga pola tidur saat puasa. Kesan rangsangan daripada nikotin dan kafein memerlukan masa berjam-jam sehingga boleh luruh sepenuhnya.

5. Wujudkan persekitaran tidur yang selesa

Buat bilik tidur anda menjadi tempat yang sesuai untuk tidur. Pastikan bilik tidur anda adalah tempat yang gelap, sejuk dan tenang; dan jauhkan komputer, telefon bimbit, TV, dan peranti elektronik lain dari jangkauan anda. Pancaran sinar terang dari peranti elektronik meniru sifat cahaya matahari. Akibatnya, jam biologi tubuh menganggap cahaya ini sebagai isyarat bahawa hari masih pagi, dan kerana itu pengeluaran melatonin, hormon pencetus ngantuk, terganggu.

Ringkasnya, menggunakan telefon bimbit dalam tempoh yang membuatkan anda bertenaga dan mengambil masa yang lama untuk terlelap. Sebagai gantinya, lakukan aktiviti yang menenangkan sebelum tidur, seperti mandi air hangat, yoga ringan, atau teknik relaksasi tidur untuk membuat anda tidur lebih cepat dan lebih nyenyak.

6. Kekalkan rutin senaman sewaktu berpuasa

Aktiviti fizikal secara teratur dapat meningkatkan kualiti tidur yang lebih baik, bahkan sepanjang bulan puasa. Tapi elakkan senaman yang terlalu dekat dengan waktu tidur. Senaman di waktu pagi adalah yang paling disyorkani. Jika keadaan tidak membenarkan, sebaiknya senaman dilakukan kira-kira empat hingga lima jam sebelum waktu tidur dan berikan masa kira-kira satu jam untuk berehat dari aktiviti fizikal sebelum waktu tidur.

7. Jangan bezakan jadual tidur di hari kerja dan hujung minggu

Mentang-mentang cuti, anda jadi berniat untuk membalas hutang tidur selama di hari kerja dengan bangun di tengah hari selepas sahur? Ini adalah cara yang salah jika anda ingin menjaga pola tidur yang berkualiti sewaktu bulan Ramadan. Seboleh mungkin, jadualkan tidur dan bangun pada masa yang sama setiap hari – ya, termasuk hujung minggu.

Aturan tidur dan bangun di jam yang sama juga harus tetap dilaksanakan sewaktu hari cuti. Jika anda sudah terbiasa dengan tidur yang teratur, badan anda pun akan ikut membiasakan diri. Dengan mematuhi jadual tidur yang teratur setiap hari, tubuh anda menjadi lebih ringan, hangat, dan hormon kortisol juga dilepaskan sehingga memberi anda rangsangan tenaga untuk bekerja. Bila anda mengubahnya secara tiba-tiba, hal tersebut akan mengganggu metabolisme tubuh anda.


Benarkah Keputihan Punca Sukar Hamil?

Keputihan atau lelehan faraj ialah jangkitan kulat, selalunya berlaku disebabkan oleh kulat jenis candida albicans. Keputihan lazim dialami oleh wanita, tetapi ia juga boleh berlaku kepada lelaki. Walau bagaimanapun, terdapat desas-desus yang mengaitkan keputihan dengan kesuburan. Adakah keputihan menjadi penyebab seseorang wanita itu sukar hamil?

Adakah saya mengalami keputihan?

Keputihan biasanya tidak menyakitkan, tetapi ia memberikan kesan tidak selesa kepada si penghidapnya. Lelehan faraj yang sihat adalah cair dan berwarna jernih. Walau bagaimanapun, keputihan yang tidak sihat mengeluarkan lelehan yang pekat, berwarna putih dan ada kalanya keruh serta berbau busuk. Simptom-simptom seseorang wanita itu mengalami keputihan adalah:

Lelehan putih (seperti keju kotej, yang selalunya tidak berbau

Kegatalan dan iritasi di sekeliling faraj

Sakit dan rasa pedih semasa melakukan hubungan seks atau semasa membuang air kecil

Namun, jika anda tidak pasti sama ada anda mengalami keputihan ataupun tidak, anda perlu memeriksa lelehan faraj anda.

Mengapa saya boleh mengalami keputihan?

Salah satu pencetus keputihan berlaku adalah hubungan seks, dan kadangkala keputihan juga disalurkan melalui hubungan seks. Keputihan berlaku disebabkan oleh kulat yang dipanggil candida, selalunya tidak menyakitkan. Keputihan cenderung untuk membiak pada keadaan panas dan lembap, dan berkembang jika sisa bakteria berubah. Ini boleh terjadi jika:

Kulit anda mengalami iritasi atau rosak

Anda mengambil antibiotik

Kawalan diabetes anda lemah

Anda mengalami sistem imun yang lemah

Anda mengalami fasa menopaus

Anda sedang hamil

Adakah keputihan boleh mempengaruhi kesuburan?

Tiada bukti yang menunjukkan keputihan yang berlaku pada seseorang wanita itu boleh menjejaskan peluangnya untuk hamil. Meskipun keputihan atau lelehan faraj membuatkan bahagian intim anda berasa tidak selesa, namun ia bukanlah termasuk dalam kategori penyakit kelamin atau STI. Walau bagaimanapun, gejala keputihan seperti gatal dan rengsa boleh mengurangkan nafsu seks anda. Malahan, keputihan juga boleh membuatkan anda rasa pedih selepas melakukan hubungan seks.

Jangkitan keputihan sepatutnya tidak menghalang anda untuk hamil. Namun, jika masalah ini dibiarkan tidak dirawat, ia mungkin akan menjejaskan keseimbangan pH pada lelehan faraj anda, seterusnya menyukarkan sperma untuk sampai kepada telur anda. Justeru itu, keputihan perlulah dirawat bagi membolehkan anda dan pasangan menikmati hubungan intim anda berdua, sekali gus membantu meningkatkan peluang anda untuk hamil.

Bagaimana untuk merawat keputihan?

Anda perlu guna ubat antikulat untuk merawat masalah keputihan. Ubat antikulat ini boleh diambil dalam bentuk tablet dan dimasukkan ke dalam faraj anda. Selain itu, ubat antikulat juga terdapat dalam bentuk krim bagi membantu anda melegakan kerengsaan. Jika menggunakan ubat ini, keputihan biasanya akan hilang dalam masa seminggu, selepas 1 dos ubat digunakan atau krim disapu setiap hari.

Jika keputihan masih belum hilang, anda masih perlu menjalani rawatan. Tempoh rawatan boleh berlangsung sehingga 6 bulan. Lazimnya, doktor akan membantu anda untuk mengenal pasti punca keputihan anda, yang mungkin disebabkan oleh haid ataupun hubungan seks. Doktor juga akan menyarankan anda kekerapan menggunakan ubat tersebut.

Rawatan keputihan hanya perlu diberikan kepada anda jika anda sahaja yang mengalaminya, bukannya pasangan anda.


Penggunaan Vasodilator (Pengendur Saluran Darah) dalam Rawatan Hipertensi

Bila kita bercakap mengenai rawatan hipertensi, anda mungkin biasa mendengar beberapa jenis ubat tertentu. Kali ini, artikel ini akan memberi anda beberapa maklumat berguna mengenai Vasodilator – sejenis ubatan tambahan.

Contoh Vasodilator

Vasodilator adalah sekumpulan ubat yang termasuk hydralazine hydrocholoride (apresoline), dan minoxidil (loniten).

Mengapakah Vasodilator digunakan?

Vasodilator, atau pengendur saluran darah, boleh dipreskripsikan untuk mencegah masalah perubatan tertentu, termasuklah:

Tekanan darah tinggi.

Preeklampsia atau eklampsia (tekanan darah tinggi semasa kehamilan atau bersalin).

Hipertensi pulmonari (tekanan darah tinggi yang menjejaskan saluran darah dalam paru-paru).

Kegagalan jantung (jantung tidak mengepam darah sepertimana keadaan yang biasa).

Bagaimanakah Vasodilator berfungsi?

Vasodilator mengendurkan dinding pada arteri dan vena, menghalang mereka daripada menyempit dan mengetat. Ini membantu pembesaran salur darah. Hasilnya, darah dapat mengalir lebih mudah dan tekanan dapat dikurangkan. Vasodilator boleh digunakan apabila ubat-ubatan lain semata-mata, tidak dapat mengawal tekanan darah.

Vasodilator berfungsi secara langsung pada dinding salur darah.

Kemungkinan kesan sampingan dari Vasodilator

Seperti ubat lain, Vasodilator mempunyai kesan sampingan. Kesan sampingan ini boleh berkisar sekitar dari tahap ringan hingga kesan sampingan yang teruk serta memerlukan pemerhatian dari doktor.

Kesan sampingan yang biasa dari Vasodilator termasuklah:

Hydralazine boleh menyebabkan sakit kepala, degupan jantung yang abnormal, bengkak di sekeliling mata, atau sakit pada sendi.

Minoxidil boleh menyebabkan pengumpulan cecair (berat badan anda boleh meningkat dengan ketara) dan pertumbuhan rambut serta bulu yang berlebihan.

Kesan sampingan yang lain termasuk masalah pernafasan, mual, muntah, sakit dada, atau kemerahan.

Walau bagaimanapun, kebanyakan kesan sampingan adalah ringan dan boleh hilang selepas beberapa hari. Oleh itu, adalah dicadangkan agar anda tidak berhenti mengambil ubat walaupun anda melihat tanda-tanda ini. Sekiranya kesan sampingan ini menjadi lebih serius, anda dinasihatkan supaya menghubungi doktor anda secepat mungkin.

Vasodilator boleh digunakan untuk membantu ubat lain dalam rawatan untuk tekanan darah tinggi. Biasanya, mereka bukanlah ubatan barisan pertama. Walaupun kemungkinan Vasodilator dapat menyebabkan beberapa kesan sampingan seperti sakit kepala atau sakit sendi, anda tidak sepatutnya berhenti mengambilnya sebelum berunding dengan doktor anda.


Sindrom Sjogren

Definisi

Apa itu sindrom sjogren?

Sindrom sjogren adalah gangguan autoimun yang biasanya melibatkan kelenjar liur dan kelenjar lakrimal, yang mana membantu badan untuk menghasilkan kelembapan di dalam mata dan mulut, dalam bentuk air liur dan air mata. Bagi individu yang mempunyai sindrom sjogren, badan mereka tidak dapat berfungsi untuk menghasilkan kelembapan yang cukup.

Apakah kebarangkalian sindrom sjogren?

Walaupun sesiapa sahaja boleh mempunyai sindrom sjogren tanpa mengira umur, doktor mendapati bahawa kebanyakan pesakit sindrom ini berumur lebih daripada 40 tahun. Keadaan ini lebih biasa berlaku pada wanita.

Walau bagaimanapun, perkara ini boleh diatasi dengan mengurangkan faktor risiko anda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom sindrom sjogren?

Biasanya, terdapat dua tanda dan simptom utama bagi sindrom sjogren termasuk:

Mata kering

Mata anda rasa seperti terbakar, gatal atau berpasir.

Mulut kering

Mulut anda rasa seperti penuh dengan kapas, menjadikan anda sukar untuk menelan atau bercakap.

Tambahan pula, sesetengah individu yang mempunyai sindrom sjogren juga mengalami satu atau lebih daripada simptom berikut:

Sendi sakit, bengkak dan kaku

Kelanjar liur bengkak, terutamanya yang terletak di belakang rahang dan di hadapan telinga anda

Ruam kulit atau kulit kering

Vaginal kering

Batuk kering yang berterusan

Bila saya harus berjumpa doktor?

Diagnosis dan rawatan awal boleh menghentikan keadaan ini daripada menjadi bertambah teruk dan mencegah kecemasan perubatan yang lain, jadi sila beritahu doktor anda secepat yang mungkin bagi mengelakkan daripada keadaan serius ini.

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca sindrom sjogren?

Sindrom sjogren adalah gangguan autoimun yang mana bermakna sistem imun anda tersalah menyerang sel dan tisu badan anda sendiri.

Malangnya, para saintis tidak pasti mengapa sesetengah orang mengalami sindrom sjogren dan yang lain tidak. Gen-gen tertentu meletakkan individu dalam risiko tinggi untuk mengalami gangguan ini, tetapi mekanisme pencetus, seperti jangkitan dengan virus atau strain bakteria tertentu, juga dilihat penting.

Bagi sindrom sjogren, sistem imun anda akan memilih untuk menyerang kelenjar yang merembes kelembapan pada mata dan mulut anda terlebih dahulu. Tetapi ia juga boleh merosakkan bahagian badan anda yang lain seperti:

Sendi

Tiroid

Buah pinggang

Hati

Paru-paru

Kulit

Saraf

Faktor-faktor risiko

Apakah yang meningkatkan risiko saya kepada sindrom sjogren?

Anda mungkin berisiko tinggi untuk mengalami keadaan ini jika anda mengalami keadaan-keadaan berikut:

Umur

Sindrom sjogren biasanya didiagnosis pada individu yang berusia lebih daripada 40 tahun.

Jantina

Wanita lebih cenderung untuk mengalami sindrom sjogren.

Penyakit reumatik

Biasa bagi individu yang mempunyai sindrom sjogren juga turut mempunyai penyakit reumatik, seperti artritis reumatoid atau lupus.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit sindrom sjogren didiagnosis?

Jika doktor anda mengesyaki bahawa anda mungkin mengalami keadaan ini, pemeriksaan fizikal akan dilakukan dan beberapa ujian juga akan disarankan oleh doktor anda.

Beberapa ujian biasa yang mungkin akan dilakukan termasuk:

Ujian darah

Doktor anda akan memesan ujian darah untuk memeriksa:

Paras jenis sel darah yang berbeza-beza

Terdapat antibodi biasa bagi Sindrom Sjogren

Bukti keadaan inflamatori

Indikasi masalah dengan hati dan buah pinggang anda

Ujian mata

Doktor anda boleh menyukat kekeringan mata anda dengan ujian yang dipanggil ujian air mata Schirmer. Dalam ujian ini, satu potongan kecil kertas tapis diletak di bawah kelopak bawah mata untuk menyukat penghasilan air mata anda.

Bergambar

Ujian-ujian bergambar tertentu bagi memeriksa fungsi kelenjar liur anda.

Biopsi

Doktor anda juga akan melakukan biopsi bagi mengesan kehadiran sekumpulan sel inflamatori, yang mana boleh menentukan sindrom sjogren.

Bagaimana pesakit sindrom sjogren dirawat?

Beberapa pilihan rawatan yang mungkin disarankan oleh doktor anda termasuk:

Ubat-ubatan

Bergantung kepada simptom-simptom anda, doktor anda akan menyarankan ubat yang:

Meningkatkan penghasilan air liur

Ubat seperti pilocarpine (Salagen) dan cevimeline (Evoxac) boleh meningkatkan penghasilan air liur, dan kadang-kadang air mata. Kesan sampingan mungkin termasuk berpeluh, sakit abdomen, merah panas dan kerap kencing.

Mengawal komplikasi-komplikasi khusus

Jika anda mengalami simptom-simptom artritis, anda mungkin mendapatkan manfaat daripada ubat antiradang tanpa steroid (NSAID) atau ubat artritis yang lain. Preskripsi ubat titik mata mungkin diperlukan jika ubat titik tanpa preskripsi tidak membantu. Jangkitan yis di dalam mulut perlu dirawat dengan ubat antifungus.

Merawat simptom secara menyeluruh

Hydroxychloroquine (Plaquenil), ubat yang direka untuk merawat malaria, sering membantu dalam merawat sindrom sjogren. Ubat yang boleh membantut sistem imum, seperti methotrexate, juga boleh dipreskripsi.

Pembedahan

Bagi melegakan mata yang kering, anda boleh menimbang untuk menjalani prosedur pembedahan minor untuk menutup duktus air mata yang mengalir keluar air mata daripada mata anda (oklusi punktal)

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani sindrom sjogren?

Berikut merupakan tip-tip berguna yang boleh membantu anda mengurangkan simptom-simptom keadaan ini:

Guna air mata palsu

Air mata palsu (dalam bentuk titik mata) dan pelincir mata (dalam bentuk titik mata, gel, atau sarap) boleh membantu melegakan ketakselesaan mata yang kering.

Tingkatkan kelembapan

Meningkatkan kelembapan di dalam rumah dan kurang terdedah kepada udara yang menghembus dapat membantu mengelakkan mata anda daripada menjadi kering. Contohnya, elakkan duduk di hadapan kipas atau penghawa dingin, dan pakai gogal atau kaca mata pelindungan apabila anda keluar.

Meningkatkan pengambilan cecair

Minum banyak air, terutamanya air, bantu untuk mengurangkan mulut kering.

Merangsang aliran air liur

Gula-gula getah tanpa gula atau gula-gula keras boleh meningkatkan aliran air liur. Oleh sebab sindrom sjogren boleh menambahkan risiko kaviti gigi, hadkan pengambilan gula-gula, terutamanya antara makanan. Jus lemon dalam air juga boleh merangsang aliran air liur.

Cuba air liur palsu

Produk pengganti air liur selalunya berfungsi lebih baik daripada air kosong kerana produk ini mengandungi pelincir yang dapat membantu mulut anda untuk kekal lembap dengan lebih lama lagi.

Guna penyembur hidung saline

Penyembur hidung saline dapat bantu melembapkan dan membersihkan laluan hidung agar anda dapat bernafas dengan selesa melalui hidung anda. Hidung yang kering, tersumbat akan menggalakkan pernafasan melalui mulut.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Cuba 4 Cara Mudah & Efektif Ini Untuk Merawat Psoriasis Secara Semula Jadi!

Bagi penghidap psoriasis, keadaan kulit mereka tentunya mengganggu aktiviti harian. Selain gatal-gatal, ia memberikan kesan psikologi dan mengurangkan keyakinan diri seseorang, lebih-lebih lagi jika ia berlaku di kulit kepala atau muka. Jadi, apa cara merawat psoriasis secara semula jadi?

Keadaan kulit ini adalah sejenis penyakit autoimun di mana sel-sel kulit berkembang-biak pada kadar yang lebih cepat daripada biasa.

Kadar yang cepat ini
menyebabkan lebihan sel-sel kulit sehingga membentuk lapisan baru
 di atas kulit yang sihat.

Ia kelihatan seperti sisik berwarna kemerah-merahan. Mujurlah, terdapat beberapa kaedah merawat psoriasis secara semula jadi yang boleh anda praktikan.

Cara merawat psoriasis konvensional vs semula jadi

Rawatan konvensional bergantung kepada tahap keseriusan keadaan anda, serta jenis dan saiz tompokan.

Rawatan mungkin ditukar jika ia didapati tidak efektif atau menunjukkan kesan sampingan yang teruk.

Rawatan konvensional selalunya melibatkan ubat-ubatan, kebiasaannya retinoid atau ubat imunosupresan.

Ubat-ubat ini boleh diberikan dalam bentuk krim topikal
 yang disapu langsung ke atas bahagian yang terbabit untuk mengurangkan keradangannya.

Jika keadaan anda tidak terkawal dengan krim topikal, doktor mungkin beralih kepada rawatan sistemik, iaitu mengambil ubat melalui suntikan.

Selain ubat, terapi sinar ultraviolet (UV) yang menggabungkan antara sinar UV dari cahaya matahari dan sinar UV buatan.

Rawatan semula jadi pula mempunyai kelebihannya sendiri. Perkara utama yang membezakan rawatan semula jadi dengan rawatan konvensional adalah kesan sampingan yang banyak dari rawatan konvensional.

Walaupun ubat-ubatan seperti steroid adalah efektif dalam mengawal masalah kulit ini, kesan sampingannya mungkin membuatkan seseorang terpaksa berhenti mengambilnya.

Apakah cara merawat psoriasis semula jadi?

Pendekatan semula jadi dan holistik bertujuan mengatasi punca kepada masalah tersebut.

Pengamalan diet yang sesuai adalah efektif dalam mengawal psoriasis dalam kebanyakan orang.

Kajian juga menunjukkan hubungan antara struktur serta fungsi usus dan psoriasis.

Sebahagian pakar mendakwa bahawa psoriasis mungkin berlaku disebabkan kegagalan usus untuk menyerap toksin di dalam badan. Akhirnya,
toksin terbabit dibuang melalui kulit.

Anda boleh cuba cara berikut cara merawat kondisi ini secara semula jadi:

1. Kurangkan stres

Kaedah merawat psoriasis secara semula jadi yang pertama dalam senarai ini adalah berkaitan dengan pengurusan stres.

Kondisi ini sangat terkait dengan stres, dimana stres boleh merangsang serangan psoriasis.

Manakala psoriasis pula boleh menyebabkan stres. Antara punca stres tersebut adalah stigma terhadap penyakit ini serta kos rawatan yang mungkin agak membebankan.

Sebab itu, pengurusan stres adalah sangat penting.

Anda boleh cuba cara berikut untuk kurangkan stres:

Solat. Jika anda orang Islam,
solat boleh membantu mengurangkan stres.
 Banyak kajian yang membuktikan bahawa solat mampu memberikan ketenangan dan mengurangkan tekanan.

Meditasi. Seperti solat, meditasi juga berkongsi sifat yang sama. Apa pun jenis meditasi, ia membantu melepaskan diri dari tekanan.

Tai chi dan yoga. Senaman tradisional orang Cina ini banyak membantu dalam mengawal emosi.

Dapatkan khidmat urut. Ia boleh mengendurkan otot anda, membantu anda bertenang serta mengurangkan stres. Cubalah, ia hanya mengambil masa yang singkat sahaja.

2.
Bersenam dan banyakkan minum air

Walaupun nampak biasa, dua cara ini adalah berkesan dalam merawat psoriasis secara semula jadi.

Ketika mandi, jangan gunakan air yang terlalu panas kerana ia boleh m
enyebabkan kulit anda kering sehingga akan memburukkan lagi keadaan.

Cuba rendamkan badan anda selama 15 minit di dalam air suam dicampur dengan garam untuk membantu membuang sisik psoriasis dan mengurangkan gatal-gatal.

Gunakan pelembap selepas mandi untuk mengekalkan air di dalam kulit anda bagi mempercepatkan proses pemulihan kulit anda.

3. Amalkan diet yang betul

Diet adalah sangat penting dalam mengawal psoriasis. Dalam kebanyakan kes, perubahan pada diet dan gaya hidup boleh membantu rawatan masalah kulit ini secara signifikan.

Memandangkan psoriasis adalah sejenis keradangan, anda perlu
kurangkan makanan yang boleh merangsang keradangan
 seperti daging merah, produk tenusu dan makanan yang diproses.

Dalam masa yang sama, banyakkan makanan anti-radang termasuk buah-buahan, sayur-sayuran dan ikan air tawar seperti tuna, salmon dan hering.

Mengurangkan berat badan juga didakwa membantu dalam mengurangkan simptom psoriasis.

4. Berhenti merokok

Merokok terbukti membuatkan keadaan kulit anda lebih teruk. Kajian menemui bahawa mereka yang merokok satu pek sehari mengalami
keadaan dua kali ganda lebih teruk
 berbanding mereka yang hanya merokok 10 batang atau kurang sehari.

Anda sebaiknya berbincang dengan doktor anda. Sama ada rawatan konvensional atau semula jadi, keputusan perlu dibuat berdasarkan keadaan semasa anda.

 Rawatan konvensional mungkin berkesan tetapi banyak kesan sampingan.

Manakala cara merawat psoriasis semula jadi adalah selamat tetapi mungkin tidak sesuai untuk semua orang.


Si Kecil Takut Mandi Laut & Kolam? Mama, Ini Cara Atasi Anak Fobia Air

Suka bawa si kecil berkelah di pantai atau
mandi kolam
 tapi kenapa gayanya macam fobia air? Ada ke
cara untuk mengatasi ketakutan
 tersebut?

Wujudnya masalah fobia air

Anak anda suka dengan masa mandi dan gemar bermain air. Tetapi setibanya di pantai, mereka langsung tidak mahu mencelup kaki ke dalam air laut.

Ketika si manja masih kecil, amat mudah membawa mereka ke pantai atau
mandi kolam
. Tetapi apabila meningkat usia, mereka seperti seolah-olah takut dengan air.

Jika anda berdepan dengan senario di atas, percayalah anda tidak keseorangan. Bahkan terdapat
ramai ibu bapa
 lain turut mengalami situasi yang sama.

Tetapi kenapa ya?

Ia sesuatu keadaan yang biasa untuk wujud rasa takut atau fobia air dalam kalangan kanak-kanak.

Sudah tentu, keadaan ini mengakibatkan ada ibu bapa berasa kecewa dan runsing memikirkan
cara untuk mengatasi ketakutan
 itu.

Punca fobia air

Ketidakmatangan perkembangan pada kanak-kanak boleh menyebabkan wujudnya ketakutan dengan air pada si manja.

Berbeza dengan bayi, mereka masih tidak mempunyai kesedaran atau kewaspadaan terhadap air sebagai sesuatu yang menakutkan.

Malahan mereka akan berasa gembira dengan percikan air ketika dalam tab mandi, tasik, lautan atau
kolam renang
.

Tetapi saat anak anda semakin membesar, ia perkara yang normal jika
mereka mula berasa takut
 dengan air.

Tahap perkembangan untuk kanak-kanak dalam usia tadika untuk mengalami fobia air adalah biasa. Ini sebabnya:

Anak anda mula menyedari betapa luas dan misterinya laut dan kolam yang dipenuhi dengan air

Mereka mula berasakan bahawa air adalah sesuatu yang boleh mendatangkan bahaya

Mereka mengalami rasa takut tetapi tidak tahu cara untuk merasionalisasikan ketakutan itu atau meletakkannya dalam 1 perspektif

Si manja tidak mengetahui bahawa walaupun air kelihatan menakutkan tetapi hakikatnya tidak perlu wujud rasa takut kepadanya

Sesetengah kanak-kanak mungkin akan dapat melawan ketakutan
yang dialami dengan mudah berbanding mereka yang lain.

Namun sekiranya anak anda mempunyai pengalaman yang menakutkan dengan air, ia mungkin memerlukan masa yang lebih lama untuk mengatasi ketakutan dan fobia berkaitan air tersebut.

Cara mengatasi ketakutan dan fobia air

Perkara paling penting yang perlu ada pada ibu bapa adalah untuk sentiasa bersabar kerana rasa takut terhadap air itu normal.

Mungkin anda tidak tahu apakah perkara yang menjadi pencetus ketakutan dalam diri anak anda.

Ia berkemungkinan wujud apabila melihat
anak patung kesayangannya
 tenggelam ke dasar kolam atau apabila melihat individu lain terjun ke dalam kolam.

Berikut 5 perkara yang boleh anda cuba dan perlu diingat sewaktu membantu mengatasi ketakutan si manja terhadap air:

 Jangan memaksa

Pastikan anak tahu bahawa ia sesuatu yang normal untuk berasa takut. Biarkan anak membiasakan diri dengan air laut atau kolam secara beransur-ansur. Usah memaksa.

Sesetengah anak memerlukan masa untuk berasa yakin dan selesa.

Jika si kecil mengikuti kelas berenang, pastikan jurulatih memahami keadaan mereka dan tidak memaksanya untuk mengikuti sesi pembelajaran sehingga dia benar-benar bersedia.

 Peralatan lengkap dan menyeronokkan

Berikan si manja
goggle
 dan pelampung dengan warna kegemarannya serta pakaian jaket keselamatan.

Sesetengah kanak-kanak akan berasa lebih yakin dan selesa apabila diberikan peralatan yang lengkap. Ini boleh membantu mengatasi ketakutan terhadap air.

Walaupun anda memberikan si manja dengan pakaian keselamatan, tetapi itu tidak bermakna anda tidak perlu memantau anak-anak, okay?

 Menguji air

Jika waktu mandi biasa, langkah mencuci dan mengeringkan badan dilakukan dengan segera, apa kata ketika mandi laut atau kolam, berikan masa berendam yang lebih lama.

Ini boleh membantu mereka untuk berasa lebih selesa dan mempraktikkan apa yang gemar dilakukannya di dalam tab mandi seperti merendam wajah ke dalam air.

Jangan kedekut untuk memberikan pujian setiap kali mereka melakukan sesuatu dengan yakin.

 Sertai mereka

Anak anda mungkin akan lebih berasa yakin dan mampu mengurangkan fobia air apabila
 anda turut menyertainya
 mandi di laut atau kolam.

Anak mungkin takut untuk mandi secara sendirian, tetapi ia sekurang-kurangnya membuatkan mereka sedar bahawa penting untuk dia berasa selamat di dalam air walau di mana pun dia berada.

 Berbincang

Ia sesuatu yang baik jika anda boleh memahami punca yang menyebabkan wujudnya ketakutan terhadap air.

Ini kerana, jika anda mengetahui apa yang sedang mereka lalui, mungkin lebih mudah untuk anda membantu mengatasi ketakutan tersebut dan membuatkan anak berasa lebih selesa bermain dengan air.

Perlahan-lahan…

Sebagai ibu bapa
, anda perlu menghormati bahawa ketakutan yang dialami si manja bukan sesuatu yang dibuat-buat dan elakkan daripada memaksa mereka untuk melupakan rasa takut itu.

Dengan sabar, perlahan-lahan, dedahkan anak dengan air. Walaupun hasilnya mungkin kecil, tetapi lama-kelamaan, dia pasti akan berjaya mengatasi ketakutan itu.

Paling penting, jangan merendah-rendahkan atau mengejek rasa takut yang dialami mereka, okay?


10 Cara Mudah Untuk Atasi Masalah Ereksi Lemah, Tiada Lagi 'Tewas' Awal!

Apakah yang menyebabkan ereksi lemah dan adakah terdapat cara mengatasi masalah zakar cepat kendur?

Setiap kali berbicara mengenai ereksi lemah, tidak ramai lelaki yang sanggup untuk mengakuinya. Ini kerana mereka beranggapan bahawa maruah mereka akan tercalar sekiranya sering sahaja tewas awal kepada pasangan di kamar tidur.

Untuk mendapatkan lebih banyak info tentang Kesihatan Seksual, sila dapatkannya
di sini.

Cara mengatasi masalah zakar cepat kendur: Fahami punca ereksi lemah

Menurut kajian yang dilakukan oleh University of Adelaide

terhadap 810 lelaki ber
usia
 35 hingga 80 tahun selama 5 tahun, 31% daripada jumlah ini mengalami masalah ereksi.

Menurut Profesor Gary Wittert yang merupakan Ketua Jabatan Perubatan di universiti yang sama, ereksi yang lemah bukan sahaja akan menjejaskan
kehidupan seks
ual seseorang malahan ia juga mungkin mempunyai kaitan dengan pelbagai kondisi kesihatan yang lain.

Beliau turut menjelaskan bahawa faktor risiko terjadinya perkara ini adalah lebih berkaitan dengan isu fizikal berbanding isu psikologi seperti usia,
obesiti
, merokok, pengambilan
alkohol
 secara berlebihan atau gangguan waktu tidur seperti apnea tidur obstruktif.

Berita baiknya, kajian tersebut turut menjelaskan bahawa 29% daripada jumlah lelaki dengan ereksi lemah ini mampu mengatasi masalah tersebut secara semula jadi. Persoalannya, apakah cara untuk mengatasi ereksi lemah?

Disfungi erektil

Sebelum mengetahui cara mengatasi masalah zakar cepat kendur, anda harus tahu selain ereksi lemah, ada satu lagi masalah yang lebih besar dan membimbangkan lelaki iaitu
disfungsi erektil
 atau bahasa mudahnya, mati pucuk!

Untuk pengetahuan anda, kondisi ini berlaku apabila seorang lelaki itu gagal untuk memulakan atau mengekalkan ereksi sehingga ia cukup untuk melakukan
hubungan seksual
. Gagal untuk zakar mengalami kekerasan atau ketegangan yang optimum adalah perkara yang mungkin boleh dianggap normal bagi lelaki – ereksi lemah.

Namun, jika kondisi ini berlaku secara berterusan, ia boleh jadi punca tekanan lantas menjejaskan keyakinan diri serta mungkin merosakkan rumah tangga anda kelak.

Jadi, apakah punca disfungsi erektil?

Buat anda yang belum tahu, ia terbahagi kepada dua, iaitu punca fizikal dan psikologikal.

Fizikal

Individu mungkin akan mengalami kondisi disfungsi erektil sekiranya mereka mempunyai beberapa kondisi kesihatan berikut:

Tekanan darah tinggi

Kolesterol tinggi

Obesiti

Diabetes

Menghisap rokok

Meminum alkohol

Penyalahgunaan dadah

Penyakit jantung

Gangguan tidur

Pengambilan ubatan tertentu

Komplikasi pembedahan di kawasan pelvis

Baca juga:

Psikologikal

Selain itu, kondisi ini juga mungkin didasari oleh faktor psikologikal iaitu otak. Kadangkala, individu yang mengalami disfungsi erektil juga mungkin mengalami:

Kemurungan

Kegelisahan

Stres

Pelbagai keadaan kesihatan mental yang lain

Jadi, sesuatu perlu dilakukan untuk mengelakkan kondisi ereksi lemah atau disfungsi erektil ini agar kehidupan seks seorang lelaki dengan pasangannya sentiasa berada dalam keadaan yang sihat dan sejahtera!

10 cara mengatasi masalah zakar cepat kendur

#1. Berhenti merokok

Buat
perokok
 di luar sana, anda perlu tahu bahawa tabiat buruk ini boleh merosakkan saluran darah lantas menjejaskan aliran darah ke kemaluan.

Lebih menakutkan, menghisap rokok juga boleh menyebabkan saluran darah mengecut lalu menghalang terus darah daripada melaluinya. Ini kemudiannya akan menyebabkan mati pucuk.

#2. Kurangkan pengambilan alkohol, cara mengatasi masalah zakar cepat kendur

Mungkin bagi kebanyakan individu, pengambilan alkohol secara sederhana adalah tidak memudaratkan.

Namun begitu, pengambilan alkohol secara berlebihan sebenarnya akan menyebabkan kerosakan organ hati, sistem saraf serta beberapa kondisi lain yang akan mengganggu hormon seks lelaki.

#3. Ambil tahu tentang hormon testosteron anda

Untuk pengetahuan anda, kadar hormon testosteron lelaki akan mula menurun dengan mendadak apabila mencecah usia kira-kira 50 tahun. Selepas anda berusia sekitar 40 tahun, hormon testosteron akan mula merudum sebanyak 1.3 % pada setiap tahun.

Antara petanda anda mengalami kekurangan hormon testosteron adalah kurang libido, kurang stamina, ketidakstabilan emosi atau sukar membuat keputusan. Oleh itu, pastikan anda kerap berjumpa doktor dan ambil tahu mengenainya.

#4. Kawal stres, antara cara mengatasi masalah zakar cepat kendur

Stres sebenarnya akan membuatkan tubuh anda merembeskan hormon adrenalin, yang akan menyebabkan saluran darah mengecut. Ia seterusnya akan mengakibatkan ereksi menjadi lemah.

Jadi, sila kawal stres anda untuk kebaikan kehidupan seks anda dan pasangan.

#5. Jangan cuba posisi seks yang berbahaya

Percaya atau tidak, ereksi lemah juga mungkin disebabkan oleh kecederaan semasa melakukan seks.

Oleh itu, sentiasa ingatkan diri anda untuk melakukan seks secara selamat dan jangan cuba posisi seks yang berbahaya.

Untuk lebih kepastian, dapatkan nasihat daripada doktor tentang
posisi seks
 mana yang boleh dan tidak boleh anda dan pasangan lakukan.

#6. Elak pengambilan steroid anabolik

Kebanyakan atlet dan ahli bina badan selalu menggunakan ubatan ini untuk mendapatkan tubuh badan yang menarik.

Namun begitu, ia sebenarnya mampu menjejaskan kemampuan tubuh badan untuk menghasilkan hormon testosteron serta mengecilkan saiz
testis
.

#7. Kawal pemakanan anda, cara mengatasi masalah zakar cepat kendur

Tidak ramai yang tahu bahawa diet pemakanan adalah sangat penting untuk kesihatan individu secara umumnya termasuklah kebolehan untuk ereksi yang kuat.

D
iet yang kurang mengandungi
buah-buahan dan sayur-sayuran
 serta pengambilan makanan yang berlemak, atau bergoreng akan menjejaskan saluran darah dalam keseluruhan tubuh badan. Ini sudah tentu akan merosakkan kemampuan ereksi anda.

#8. Kawal pengambilan kolesterol anda

Kolesterol yang tinggi dalam tubuh badan berupaya merosakkan saluran darah, termasuklah saluran yang terdapat pada kemaluan.

Jadi, pastikan anda kawal pengambilan kolesterol untuk mengekalkan tekanan darah anda selain memastikan ereksi anda kekal berada pada prestasi yang terbaik.

#9. Kekalkan berat badan yang sihat

Individu yang mempunyai berat badan berlebihan atau obesiti sangat berisiko menghidap penyakit berbahaya seperti diabetes jenis 2, yang akan menjejaskan sistem saraf tubuh badan. Jika penyakit ini menyerang saraf kemaluan, kemampuan ereksi anda akan terjejas. Oleh itu, sentiasa kekalkan berat badan yang sihat.

Cara mengatasi masalah zakar cepat kendur #10. Lakukan senaman dengan kerap

Senaman seperti
aerobik
, berenang atau berjoging mampu membantu anda mengatasi masalah ereksi lemah.

Akan tetapi, pastikan anda elak daripada melakukan senaman yang memberi tekanan berat terhadap perineum (kawasan skrotum dan anus) seperti aktiviti berbasikal.

Ini kerana saluran darah dan saraf di kawasan ini mudah terjejas akibat tekanan berat.

Konklusi

Kesimpulannya, ramai lelaki yang mungkin mengalami masalah ereksi lemah atau mati pucuk, cuma malu untuk mengakuinya dan mendapatkan rawatan lanjutan.

Seharusnya, perkara seperti ini tidak terjadi kerana tiada apa yang perlu anda malukan. Ia adalah sesuatu yang mungkin normal dan anda boleh mencuba cara mengatasi masalah zakar cepat kendur dikongsikan di atas. Jika anda juga mengalaminya, segera berjumpa doktor okay?


Arang Gigi, Adakah Benar-benar Memutihkan?

Mempunyai senyuman menawan dengan gigi putih berseri menjadi impian setiap orang kerana ia salah satu faktor meningkatkan keyakinan diri. Proses mencuci gigi kebiasannya di klinik pergigian dengan prosedur tertentu. Namun kini, trend penggunaan arang diaktifkan untuk tujuan pemutihan gigi semakin menular di media sosial dan boleh dikatakan menjadi salah satu perhatian baru dalam kalangan masyarakat. Bagaimanapun, adakah ia benar-benar boleh memutihkan gigi atau ia bernar-benar berfungsi?

Memetik laporan
mstar.com.my
 semalam, Pakar Bedah England Dr Amalina Che Bakri menjelaskan bahawa arang tidak memutihkan gigi. Berdasarkan kajian yang diterbitkan, tiada bukti bahawa arang boleh memutihkan gigi. Ia boleh membersihkan gigi tetapi tidak memutihkan gigi anda. Penggunaan dalam jangka masa panjang juga akan membuatkan lapisan gigi anda nipis.

Apa itu arang diaktifkan?

Arang yang diaktifkan adalah sangat serupa dengan arang biasa yang membakar berbeku, namun ia khusus digunakan untuk aplikasi perubatan. Ia dicipta dengan memanaskan arang menggunakan gas yang menghasilkan liang besar dalam mineral yang memerangkap bahan kimia. Arang aktif lebih tradisional digunakan untuk merawat gas usus, kolestasis semasa kehamilan dan tahap kolesterol yang lebih rendah. Ia tidak berbau, tidak berperasa, dan boleh dibeli dari kedai produk kesihatan dan farmasi.

Bagaimana ia berfungsi?

Liang arang diaktifkan mengikat bahagian yang kasar pada gigi, biasanya kotoran dan plak permukaan, menjadikannya lebih mudah untuk menghilangkan bahan kuning. Apabila arang itu telah diberi masa yang cukup untuk melekat pada gigi anda, ia boleh dikeluarkan dan ketika itu, mineral mengambil plak, zarah makanan, dan noda permukaan bersamanya.

Ini adalah bagaimana arang diaktifkan berjaya dalam pemutihan gigi dengan menghilangkan noda permukaan. Walau bagaimanapun, kerana ia mengetuk ke grittiness yang terdapat pada gigi, arang diaktifkan tidak mengubah warna gigi yang sangat berwarna atau secara semula jadi menguning. Oleh itu, langkah pemutihan yang lebih drastik perlu diambil seperti pemutihan profesional.

Adakah ia selamat?

Arang yang diaktifkan adalah selamat untuk ditelan, namun kelelasan (
abrasiveness
) mineral boleh merosakkan enamel gigi anda jika ia digosok ke arahnya mereka. Berhati-hati apabila menggunakannya supaya tidak mencalar, menyebabkan serpihan, atau kerosakan lain. Jangan melakukan prosedur ini jika anda mengalami luka. Sentiasa berunding dengan doktor gigi anda sebelum mencuba prosedur seperti ini kerana anda mungkin tidak dapat melihat keputusan diharapkan akibat keadaan tertentu.

Oleh yang demikian, Dr Amalina menyarankan anda berjumpa doktor gigi yang betul (
dentist
) untuk tujuan memutihkan gigi.


Minggu 20

Perkembangan bayi

Perkembangan bayi dalam kandungan

Bayi anda kini mempunyai saiz seperti sebiji pisang, kira-kira 25 cm panjang dengan berat sekitar 315 g. Bayi anda kini mengambil lebih banyak ruang dan pertumbuhan berterusan akan memberikan tekanan pada paru-paru, perut, pundi kencing dan buah pinggang anda.

Di bawah lapisan pelindung seperti lilin tersebut pertumbuhan kulit bayi akan berlaku dan berterusan menebal. Rambut dan kuku bayi anda juga akan terus berkembang.

Perubahan hidup & tubuh badan

Bagaimanakah perubahan badan saya?

Anda mungkin telah bertambah sekitar 4.5 kg dan akan berterusan bertambah berat badan setiap minggu dari sekarang. Jika anda mempunyai berat badan rendah sebelum mengandung, anda mungkin memerlukan pertambahan berat badan yang lebih sedikit manakala jika anda memiliki berat badan berlebihan, anda tidak boleh bertambah berat badan dengan berlebihan.

Selain itu, anda perlu memastikan anda mendapat bekalan zat besi dan mineral yang mencukupi terutamanya untuk penghasilan hemoglobin (bahagian sel darah merah yang membawa oksigen). Tambahan pula, badan anda memerlukan lebih banyak zat besi untuk memenuhi keperluan penghasilan jumlah darah yang bertambah, dan untuk bayi dan plasenta yang kian membesar.

Apakah yang perlu saya beri perhatian?

Anda mungkin boleh menimbangkan untuk menyimpan darah tali pusat jika anda mahu kelak. Sebuah prosedur akan dilakukan di mana darah tali pusat diambil daripada tali pusat bayi selepas kelahiran dan disimpan untuk kemungkinan keperluan pemindahan sel stem pada masa hadapan. Terdapat dua cara utama untuk menyimpan darah tali pusat:

Awam: Pengumpulan darah tali pusat pada bank darah tali pusat awam untuk kegunaan  mana-mana pesakit yang memerlukan rawatan.

Swasta: Ahli keluarga dan mereka yang berkemampuan boleh membayar perkhidmatan bank darah tali pusat swasta dan menyelia pengumpulan dan penyimpanan darah tali pusat tersebut. Simpanan darah tersebut hanya dibenarkan untuk kegunaan keluarga.

Pertemuan dengan doktor

Apa yang harus saya maklumkan pada doktor?

Pemeriksaan ultrabunyi pada trimester kedua kehamilan adalah cara yang terbaik untuk melihat perkembangan bayi anda. Jika anda bimbang tentang kesan ultrabunyi ini, bincang dengan doktor anda untuk mendapatkan nasihat dan penjelasan bagi sebarang kebimbangan yang anda alami.

Apakah ujian yang perlu saya tahu?

Pada masa ini, anda akan menjalani ujian amniosentesis jika anda bersetuju. Ujian amniosentesis ini dilakukan atas sebab-sebab tertentu; dan bukan ujian rutin. Ujian ini akan menunjukkan keabnormalan genetik seperti sindrom Down dan sebagainya. Adalah penting untuk anda membincangkan manfaat, risiko dan had ujian ini dengan doktor anda.

Doktor anda juga akan melaksanakan ujian ultrabunyi yang menggunakan gelombang bunyi untuk menghasilkan imej. Ultrabunyi boleh menentukan saiz dan kedudukan bayi anda, sebarang keabnormalan struktur tulang dan organ-organ yang dapat dilihat pada masa ini. Bergantung kepada kedudukan bayi anda, anda mungkin akan tahu bahawa anda boleh melakukan hubungan kelamin atau tidak. Dengan ultrabunyi, tali pusat, plasenta dan air ketuban juga akan diteliti. Anda perlu berbincang dengan doktor anda mengenai risiko dan kelebihan ujian ini.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Makanan organik atau bukan organik?

Produk organik adalah lebih baik untuk kesihatan anda dalam jangka masa panjang berbanding produk bukan organik tetapi perbezaan dalam kandungan pemakanan mereka tidak ketara. Mungkin ada sisa baki racun perosak dalam makanan bukan organik, tetapi  boleh dikurangkan dengan cara membasuh, membuang kulit atau dengan memasak makanan.

Walau bagaimanapun, perkara yang paling penting adalah untuk makan 5-9 hidangan buah-buahan dan sayur-sayuran setiap hari. Jika anda mempunyai bajet yang terhad, anda tidak perlu menghadkan makanan anda kepada makanan organik semata.

Berdiri untuk tempoh yang lama

Jangan berdiri sepanjang hari sewaktu anda hamil. Jika anda berjalan tiada masalah untuk berdiri. Tetapi berdiri tetap untuk tempoh yang panjang boleh menyebabkan tekanan darah rendah, dan semasa mengandung, masalah ini boleh menjadi lebih teruk. Jika tekanan darah anda jatuh, anda mungkin merasa pening dan juga pengsan. Anda boleh mengatasi risiko-risiko ini dengan berjalan sedikit di kawasan sekitar.

Memakai tali pinggang bersalin juga boleh membantu menyokong perut dan berat badan pada akhir tiga bulan semasa trimester kedua dan ketiga kehamilan.

Gambaran Janin Minggu ke-20

Jadi minggu depan, bagaimanakah pertumbuhan janin anda?

Hello Health Group
 tidak memberi sebarang khidmat nasihat, diagnosis atau rawatan perubatan.